text:
Уолт Дисней
Уо́лтер Эла́йас «Уолт» Ди́сней (ингл. Walter Elias «Walt» Disney, ХАФӘ: [ˈwɔlt ˈdɪzni][1], 5 декабрь 1901 — 15 декабрь 1966 вафаттар) —рәссам-мультипликатор, кинорежиссёр, актёр, сценарист, продюсер; «The Walt Disney Company» компанияһына һәм хәҙерге заманда медиаимперияға әйләнгән «Walt Disney Productions» компанияларына нигеҙ һалыусы.
Киноматография тарихында беренсе тауышлы, музыкаль тулы метражлы йәнһүрәттәр төшөрөүсе. Үҙенең ғәҙәттән тыш көсөргәнешле ғүмерендә Уолт Дисней режиссёр булараҡ 111 фильм төшөрә һәм 576 киноның продюсеры була. Кино сәнғәте өлкәһендәге күренекле хеҙмәттәре өсөн 25 «Оскар» статуэткаһы, «Оскар» статусында булған Ирвинг Тальберг исемендәге премия һәм башҡа бик күп премиялар һәм наградалар менән бүләкләнә.
Йөкмәткеһе
Биографияһы[үҙгәртергә | вики-тексты үҙгәртергә]
Тормош юлы[үҙгәртергә | вики-тексты үҙгәртергә]
Уолт Дисней 1901 йылдың 5 декарендә Чикагола тыуа. Уның ата-бабалары араһында инглиздәр, ирландтар, немецтар булған. 1906 йылда уның ғаиләһе — Миссури штатына фермаға, 1910 йылда Канзас-сити штатына күсенә. 14 йәшендә гәзит таратыусы булып эшләй. Беренсе Бөтә Донъя һуғышы йылдарында Францияла Халыҡ-ара Ҡыҙыл Тәре йәмғиәтенең санитар машинаһында хеҙмәт итә.
1919 йылда Дисней кинореклама студияһына рәссам булып эшкә урынлаша, шунда үҙенең беренсе реклама фильмдарын эшләй, шул ваҡытта уның рәсем анимацияһында экспериментын дауам итеү теләге тыуа. Ваҡыт үтеү менән Дисней Канзас-Ситила үҙенең «Laugh-O-Gram» анимация студияһын аса, Аб Айверкс уның компаньоны һәм баш аниматоры була. Тик фирма бөлгөнлөккә төшә.
1925 йылдың июлендә студияһында эшләүсе Лилиан Боунстҡа өйләнә (1899—1997). 1933 йылда уларҙың ҡыҙы Дайана Мэри тыуа. Икенсегә бала табыуға мөмкинлектәре булмағанға, 1937 йылда ҡыҙлыҡҡа бала алалар, уға Шэрон Мэй Дисней (1936—1993) тигән исем бирәләр.
Дайана Мэри Дисней (1933—2013[2]) — ете бала әсәһе, популяр Уолт Дисней биографияһының авторы, Уолт Дисней менән бәйле бер нисә проект авторы, Сан-Францискола Уолт Дисней музейын нигеҙләүсе (музей 2009 йылдың октябрендә асыла). Өлгөлө атайҙың буш ваҡытын ғаиләһе менән үткәреүе, йыш ҡына балалар менән урамға сығып йөрөүе тураһында һөләй Дайана. Уның балаларға ла, өлкәндәргә лә ҡыҙыҡлы уйын урынын булдырыу тураһында хыялланғанын иҫкә ала. Диснейленд нәҡ шундай урын була ла инде.
Дисней ныҡлы антикоммунист[3] була һәм оҙаҡ йылдар ФБР[4] менән хеҙмәттәшлек итә, үҙ ихтияжы менән Голливудта бергә эшләгән хеҙмәттәштәренә ошаҡ яҙа[5]. Һуғыштан һуң Америкаға ҡаршы эҙәрлекләү комиссияһына кино донъяһындағы йәшәрен коммунистарҙы табырға ярҙам итә.
Дебют[үҙгәртергә | вики-тексты үҙгәртергә]
1922—1937 йылдарҙа ижади хеҙмәткәр булып эшләй, һуғыштан һуң кино төшөрөү менән мәшғүл була. 1923 йылда Дисней Лос-Анжелесҡа килеп үҙенең туғаны Рой менән Голливудта ҙур булмаған The Walt Disney Company анимация студияһын аса.
1924 йылдың 1 мартында Дисней, Льюис Керроллдың «Алиса мөғжизәләр илендә» китабы буйынса төшөрөлгән «Алисаның диңгеҙҙәге көнө» исемле беренсе фильмын тәкдим итә. 1926—1927 йылдарҙа рәсем эшләп төшөргән фильмдар серияһын ошо китап героиняһы хөрмәтенә «Алиса мультипликация илендә» тип атай (Алиса мажаралары тураһында Дисней барлығы 56 фильм төшөрә). Шул ваҡытта Дисней йәнһүрәттәре стиле формалаша.
Микки Маус һәм башҡалар[үҙгәртергә | вики-тексты үҙгәртергә]
1927 йылда «Кролик Освальд» ҙур танылыу яулай, уның төп геройы Дисней фильмдарының танылған персонаждары галереяһын аса. Аб Айверкс төшөргән сысҡан балаһы Микки Маусты башта Мортимер тип атайҙар, һуңғараҡ хәҙерге заманда бөтә донъяға танылған исемен ала. Сысҡан балаһы Микки Маус беренсе тапҡыр «Ахмаҡ аэроплан» фильмында барлыҡҡа килә (1928), ошо уҡ йылда Диснейҙың беренсе рәсемдәр менән төшөрөлгән синхрон тауышлы «Пароход Вилли» фильмының төп геройы була. Беренсе ленталарҙа Дисней сысҡан балаһына үҙенең тауышын яҙҙыра, тиҙҙән был фильм режиссёрға уңышҡа юл аса.
1929 йылда Дисней «Бер ҡатлы симфония» йәнһүрәттәре циклында эшләй, 1938 йылда 70-тән артыҡ серияһын төшөрә, шул иҫәптән: «Һөлдәләр бейеүе» (1929), «Ерәнес өйрәк балаһы» (1932), «Өс сусҡа бәрәсе» (1933). Был фильмдарҙа Плуто (1930) исемле эт, Гуфи (1932) исемле ҡарауыл эте һәм өйрәк себеше Дональд Дак (1934) ҡатнаша.
Үлеме[үҙгәртергә | вики-тексты үҙгәртергә]
Дисней 1966 йылдың 15 декабрендә Лос-Анджелеста үпкә шеш ауырыуынан үлә.
Был ваҡиғанан һуң уның исемен йөрөткән компания үҙ фильмдарында тәмәке күрһәтмәҫкә тигән стратегик ҡарар ҡабул итә.
Диснейҙың үлеменән һуң киностудия балалар өсөн анимацион һәм уйын фильмдарын төшөрөүҙе дауам итә.
1968 йылда Дисней үлгәндән һуң АҠШ-тың юғары наградаһы — Конгресстың Алтын миҙалы менән бүләкләнә.
Уолт Дисней криоген камерала, алыҫ киләсәктә иретеп алыу ысула табылғас, терелеү өмөтө менән туңдырылған, тигән фараз йәшәп килә.
Ысынында иһә, ул Форест-Лаун зыяратында ерләнгән.
Иҫкәрмәләр[үҙгәртергә | вики-тексты үҙгәртергә]
- ↑ Инглиз телендә әйтелеше — Дизни.
- ↑ В США скончалась старшая дочь Уолта Диснея. ИТАР—ТАСС (2013-11-20). 20 ноябрь 2013 тикшерелгән.
- ↑ Бизнес. Истории успеха. Уолт Дисней
- ↑ Газета «КоммерсантЪ» от 8 мая 1993 года
- ↑ Хроники Иерусалима
Һылтанмалар[үҙгәртергә | вики-тексты үҙгәртергә]
- Walt Disney Family Museum (инг.)
- Walt Disney’s hobby: Miniature garden railroading (инг.)
- Time Magazine profile (инг.)
- Walt Disney at justdisney.com (инг.)
- Биография Уолта Диснея
Әҙәбиәт[үҙгәртергә | вики-тексты үҙгәртергә]
- Barrier, Michael (1999). Hollywood Cartoons: American Animation in Its Golden Age. Oxford: Oxford University Press. ISBN 0-19-516729-5.
- Mosley, Leonard. Disney’s World: A Biography (1985, 2002). Chelsea, MI: Scarborough House. ISBN 0-8128-8514-7.
- Schickel, Richard and Dee, Ivan R (1967, 1985, 1997). The Disney Version: The Life, Times, Art and Commerce of Walt Disney. Chicago: Ivan R. Dee, Publisher. ISBN 1-56663-158-0.
- Thomas, Bob (1991). Disney’s Art of Animation: From Mickey Mouse to Beauty and the Beast. New York: Hyperion. ISBN 1-56282-899-1
- Алфавит буйынса шәхестәр
- 5 декабрь көнө тыуғандар
- 1901 йылда тыуғандар
- АҠШ-та тыуғандар
- 15 декабрь көнө вафаттар
- 1966 йылда вафаттар
- АҠШ-та вафат булғандар
- Азатлыҡ Президент миҙалы менән наградланыусылар
- 5 декабрь тыуғандар
- 15 декабрь
- Алфавит буйынса кинорежиссёрҙар
- АҠШ кинорежиссёрҙары
- XX быуат кинорежиссёрҙары
- Алфавит буйынса сценаристар
- АҠШ сценаристары
- XX быуат сценаристары
- Алфавит буйынса актёрҙар
- АҠШ актёрҙары
- XX быуат актёрҙары
- АҠШ рәссамдары
- Конгресстың Алтын Миҙалы менән бүләкләнеүселәр
- «Алтын глобус» премияһы лауреаттары
- Сесил Б. Де Милль премияһы лауреаттары
- «Эмми» премияһы лауреаттары
- «Оскар» премияһы лауреаттары
- «Давид ди Донателло» премияһы лауреаттары


c: text/html

text:
Фото:
Рөстәм Сабитов Салауат Юлаев исемендәге премияға тәҡдим ителгән
Фото:
Композитор һәм дирижер Рөстәм Сабитов Башҡортостан Республикаһының Салауат Юлаев исемендәге Дәүләт премияһына күрһәтелгән. Уның кандидатураһын "Прометей" балетына яҙылған музыкаһы өсөн Башҡорт дәүләт опера һәм балет театрының художество советы тәҡдим иткән. Был турала "Башинформ" агентлығына театрҙың матбуғат хеҙмәтенән хәбәр иттеләр.
Хәтерегеҙгә төшөрәбеҙ, Рөстәм Сабитовтың әҫәре концертта 1999 йылда башҡарылды. Уның сәхнә версияһы иһә ун йылдан һуң донъя күрҙе (2009 йылдың апрелендә) һәм ҙур уңыш менән Өфөлә Рудольф Нуреев исемендәге XV Халыҡ-ара балет сәнғәте фестивалендә күрһәтелде.
Музыкаль-театраль йәмәғәтселек композиторҙың яңы эшен энтузиазм менән ҡабул итте һәм балетты юғары баһаланы.
Валерий Платонов, Пермдең опера һәм балет театры дирижеры: "Мин был музыкаға уға дирижерлыҡ иткәндә, 1999 йылда уҡ ғашиҡ булғайным. "Прометей"ҙың сәхнәлә күрһәтеләсәгенә һәр ваҡыт ышана инем. Бөгөнгө спектаклгә махсус рәүештә килдем. Көтөүҙәрем бушҡа булманы. Был һоҡланғыс спектаклдең театр сәхнәһендәге ғүмере оҙайлы һәм бәхетле булыр, тип ышанғы килә".
Андрей Устинов, "Музыкальное обозрение" гәзитенең баш мөхәррире: "Рөстәм Сабитовтың республика мәнфәғәтендә, айырыуса сәнғәттә, нимә эшләүен белгән кеүек, музыкаһы менән дә яҡшы танышмын. Бөгөн мин унда композитор һәм кешенең оло ижади-рухи ынтылышын күрәм".

robotstxt: allowed

filter: keep


text:
Инфляция Башҡортостанда ғинуар-октябрҙә 7 процент тәшкил итте
ӨФӨ, 2014 йыл, 7 ноябрь. /«Башинформ» мәғлүмәт агентлығы, Эльвира Латипова/.
Ҡулланыу хаҡтары индексы республикала ғинуар-октябрҙә 107 процент тәшкил итте, тип хәбәр итә Башҡортостанстат. Октябрҙә тауарҙарға һәм хеҙмәттәргә хаҡтар уртаса 0,7 процентҡа артты.
Республикала быйыл күберәк хеҙмәттәр – 10,1 процентҡа – ҡиммәтләнде. Аҙыҡ-түлеккә хаҡтар ун айҙа 8,8 процентҡа, аҙыҡ-түлек булмаған тауарҙарға 3,3 процентҡа күтәрелде.
Рәсәй Федерацияһы буйынса уртаса алғанда ҡулланыу хаҡтары индексы ғинуар-октябрь йомғаҡтары буйынса 107,1 процент тәшкил итте, Волга буйы федераль округы субъекттарында – 106 проценттан алып (Удмуртия Республикаһы) 108, 3 процентҡа тиклем (Һамар өлкәһе).


text:
ӨДНТУ һәм «Шлюмберже» компанияһы килешеү төҙөнө
Өфө дәүләт нефть техник университеты, Рәсәйҙә нефть-газ профилендәге иң ҙур юғары уҡыу йорттарының береһе булараҡ, сит ил компанияларының иғтибарын нығыраҡ йәлеп итә бара. “Шлюмберже” компанияһы менән ӨДНТУ араһында хеҙмәттәшлек тураһында килешеүгә ҡул ҡуйыу быны тағы бер тапҡыр раҫлай.
Хәйер, нефть һәм газ сәнәғәте өсөн нефть ятҡылыҡтарын эҙләү һәм табыу өлкәһендә хеҙмәтләндереүҙәр, ҡарарҙар һәм технологиялар менән донъяла иң ҙур тәьмин итеүсенең беҙҙең вуз менән хеҙмәттәшлеге бик күптәнән килә.
— «Шлюмберже» компанияһы менән беҙ 14 йыл тирәһе эшләйбеҙ, — тине ӨДНТУ-ның дөйөм мәсьәләләр буйынса проректоры Олег Пешкин. – Был ваҡыт эсендә ӨДНТУ компания өсөн байтаҡ белгестәр әҙерләне — хәҙерге ваҡытта унда беҙҙең вузды тамамлаусы 70 кеше эшләй.
Сит ил фирмаһы персоналы буйынса директор Жан-Пьер Фье әфәнденең һүҙҙәренә ҡарағанда, компаниялағы 85 мең хеҙмәткәрҙең 15 меңе – урыҫтар. Был иң ҙур белгестәр вәкиллеге, һан буйынса ул былтырғы йылға тиклем алда килгән американдарҙан да артығыраҡ.
— Беҙ компания эшкә ҡабул иткән белгестәрҙең сифатын күҙәтеп барабыҙ. Һеҙҙең вузды тамамлаусылар карьера баҫҡысы буйлап тиҙ үрләй, – тип билдәләне Фье әфәнде.
Яңы килешеү сиктәрендә Шлюмберженың Себер үҙәгендә уҡытыусыларға стажировка үткәреү һәм студенттарға таныштырыу практикаһы өсөн урындар биреү планлаштырыла.
Халыҡ-ара компанияға 1927 йылда нигеҙ һалынған, һәм хәҙер уның хеҙмәткәрҙәре донъяның 100-ҙән ашыу илендә эшләй.
«Шлюмберже» Рәсәйҙә 1929 йылда уҡ эшләй башлай. Һуңынан ҡырҡ йылға яҡын бәйләнештәр өҙөлә. Ул БДБ-ла үҙ эшен 1991 йылда яңырта һәм Көнбайыш Себерҙә кабель каротажын башҡарған беренсе сит ил сервис компанияһы була.


text:
Өфөлә яңы биҫтә төҙөлөшө буйынса йәмәғәт тыңлауҙары үткәреләсәк
Өфөлә ҡаланың Дим районына ҡараған Баланово – Яңы-Александровка биҫтәһе территорияһының бер өлөшөн планлаштырыуға арналған йәмәғәт тыңлауҙары үтәсәк. Тейешле ҡарарҙы Өфө ҡала Советы депутаттары ҡабул итте. Тыңлауҙар был биләмәлә күләмле торлаҡ төҙөлөшөн йәйелдерергә планлаштырыуҙарына бәйле үткәрелә, Өфө властары был мәсьәләлә урындағы халыҡ фекерен дә иҫәпкә алырға теләй.
— Йәмәғәт тыңлауҙарына ихтыяж күптән бар, — тип аңлатма бирә депутаттар ҡарарына ҡала Советы рәйесе Ирек Ниғмәтуллин. – Бер яҡтан, ул ҡануниәт менән билдәләнгән, икенсе яҡтан, йәмәғәт тыңлауҙарын үткәреүҙе һораған граждандар мөрәжәғәттәре бар.
Депутаттар тыңлауҙарҙы 12 октябрҙә Дим районының 113-сө мәктәбендә үткәрергә ҡарар итте. Ул 18 сәғәттә башланасаҡ.
Ирек Ниғмәтуллин Дим районы башлығы Зөфәр Хәкимовҡа, үрҙә күрһәтелгән биҫтәне планлаштырыуға ҡағылған документтарҙы алдан әҙерләгеҙ, уларҙы был мәсьәлә менән ҡыҙыҡһынған һәр граждан ҡарай алырлыҡ булһын, тигән үтенесен еткерҙе.


text:
Эфир ваҡытына йәрәбә һалынды
Дәүләт йыйылышы-Ҡоролтайға депутатлыҡҡа кандидаттарға телевидение һәм радио эфирында үҙ позицияһын халыҡҡа еткереү өсөн бушлай ваҡыт бирелә.
Республиканың үҙәк һайлау комиссияһы рәйесе Рәмил Мәжитов әйтеүенсә, алда торған һайлауҙарға әҙерлек планға ярашлы бара. «Берҙәм Рәсәй», «КПРФ», «Ғәҙел Рәсәй» һәм «ЛДПР» сәйәси партияларынан бөтәһе 12 кандидат теркәлгән, тағы ла ике кандидат үҙен-үҙе күрһәткән.
Йәрәбә тартыу тәртибе мөмкин тиклем асыҡ итеп ойошторолғайны. Унда депутатлыҡҡа кандидаттар, һайлау берекмәләренең ышаныслы вәкилдәре тарафынан яҙма ғаризалар биргән кандидаттар, йәки уларҙың ышаныслы кешеләре ҡатнашты. Йәрәбә тартыуға килмәүселәр ҙә бар ине. Шуға ҡарамаҫтан, уларҙың эфирҙағы ваҡыты һаҡланасаҡ,тине Башҡортостандың үҙәк һайлау комиссияһы сәркәтибе Елена Родина.


text:
Хеҙмәткәрҙәрҙең яртыһынан ашыуы профсоюздар эшенән ҡәнәғәт
Республика предприятиеларының һәр икенсе хеҙмәткәре үҙ хоҡуҡтарын яҡлағанда профсоюзға мөрәжәғәт итә. БР Профсоюздар федерацияһы матбуғат хеҙмәтенән хәбәр итеүҙәренсә, был мәғлүмәттәр Өфө ҡалаһының Профсоюз кадрҙарының квалификацияһын күтәреү институты тарафынан үткәрелгән социологик һорау алыу һөҙөмтәһендә алынды.
Һорау алыу профсоюз ойошмаларында хеҙмәткәрҙәрҙең ихтыяждарын объектив баһалау маҡсатында 2009 йылдың сентябренән октябренә тиклем осорҙа үткәрелде. Дөйөм алғанда, 150 кешенән һорау алынды – нигеҙҙә, 40 йәшкә тиклемге юғары һәм урта махсус белемле кешеләрҙән.
Һорауҙарға яуап биреүселәрҙең күбеһе – 83 проценты үҙ предприятиеһындағы профсоюз эшмәкәрлеге һәм ул шөғөлләнгән мәсьәләләр спектры тураһында хәбәрҙар. Әммә хеҙмәткәрҙәрҙең 54 проценты ғына үҙ хеҙмәт хоҡуҡтарын яҡлағанда профсоюзға мөрәжәғәт итеүҙе маҡсатҡа ярашлы тип иҫәпләй. Респонденттарҙың 58 процентҡа яҡыны үҙ профсоюз ойошмаһының эшен һөҙөмтәле тип баһаланы, 67 проценты, бөгөнгө уртаса статистик профсоюз хеҙмәткәре етерлек компетентлы һәм әҙерлекле түгел, был профсоюздарҙың абруйы юғары булмауының төп сәбәптәренең береһе булып тора, тип иҫәпләй.
Һәр икенсе яуап биреүсе, бөгөн кадрҙарҙы ентекле һайлап алыу, уҡытыу һәм профсоюз хеҙмәткәренең социаль статусын күтәреү юлы менән профсоюз хеҙмәткәрҙәренең профессионализмын яҡшыртырға кәрәк, тигән фекер яҡлы.


text:
шимбә, 21 гыйнвар 2017, Казан вакыты 18:26
Башҡортостанда Яңы йыл каникулдары исеменә есеме тап килеп үтә. Президент та, премьер-министр ҙа был көндәрҙә республика райондары буйлап ғәҙәти сәфәрҙәренән тыйылып тора. Дәүләт йыйылышы- Ҡоролтай рәйесе Константин Толкачев Яңы йыл алдынан уҙғарған матбуғат осрашыуында фермалар ҡарайым, китаптар уҡыйым тигәйне. Әлегә уның сәфәре хаҡында ла хәбәр итмәйҙәр. Константин Толкачев быйыл республика парламентына Яңауыл районы һәм ҡалаһы, шулай уҡ Ҡалтасының бер өлөшөн алып торған Беүә һайлау округынан бер мандат буйынса һайлауҙарҙа ҡатнашасаҡ. Йәғни фермалар ҡарау өсөн уға Яңауыл тарафтарына барырға кәрәк буласаҡ.


text:
Фото:
Республика ҡалалары һәм райондары Бөтә Рәсәй халыҡ иҫәбен алыуға әҙерләнә
Фото:
Бөгөн Хөкүмәт Премьер-министры Раил Сарбаев рәйеслегендә БР Хөкүмәте ҡарамағындағы Комиссия ултырышында Бөтә Рәсәй халыҡ иҫәбен алыу-2010-ға әҙерлек мәсьәләләре тикшерелде. Ултырышта республиканың муниципаль райондары һәм ҡала округтары хакимиәт башлыҡтары ҡатнашты.
Бөгөн федераль кимәлдә иҫәп алыуҙы үткәреүҙең норматив фазаһы булдырылды. Уны үткәреү датаһы һәм перепись ҡағыҙҙары формаһы раҫланды. Республика статистиктары ҙур әҙерлек эше үткәрҙе: йорттар исемлектәре төҙөлдө, картографик материал аныҡланды, бөтә республика иҫәп алыуҙы үткәреү участкаларына бүленде. Мәғлүмәттәр йыйыуға 18 мең самаһы кеше йәлеп ителде. Бер иҫәп алыусыға уртаса 400 кеше тура килә.
Республиканың киң мәғлүмәт саралары тарафынан үткәрелгән халыҡ менән мәғлүмәт-аңлатыу эше алып барыу тураһында БР Хөкүмәте ҡарамағындағы Матбуғат, нәшриәт һәм полиграфия эштәре буйынса идаралыҡ начальнигы Эдуард Юлдашев һөйләне. Шулай уҡ «Башҡортостан» телекомпанияһы үткәргән мәғлүмәт-аңлатыу эше тураһындағы мәсьәлә лә ҡаралды.
Халыҡ иҫәбен алыр алдынан граждандарҙың һәм вазифалы кешеләрҙең йәшәгән урын буйынса теркәлеү һәм теркәлеүҙән төшөү ҡағиҙәләрен күҙәтеүенә контроль көсәйтеләсәк. Был мәсьәләгә Федераль миграция хеҙмәтенең БР буйынса идаралығы начальнигы урынбаҫары Хәмит Нафиҡовтың сығышы арналды.
Ултырышта, дөйөм алғанда, Бөтә Рәсәй халыҡ иҫәбен алыу-2010-ды үткәреүгә әҙерлек график буйынса бара, тип билдәләнде.


text:
Республикала ғәҙәттән тыш хәлдәр эҙемтәле булды
Хәтерегеҙгә төшөрәбәеҙ, 16-сы ғинуар төнөн Иглин ҡасабаһы эргәһендәге газ бүлеү станцияһын ватып инеү осрағы теркәлә. Һөҙөмтәлә ҡасабаның үҙәк ҡаҙанлығына газ ҡыуыу туҡтала һәм 2 меңдән ашыу объект зәңгәр яғыулыҡһыҙ ҡала. Махсус бригада килеп газ бүлеү ҡоролмаһын ремонтлай, ә был эште ҡылыусы тотола һәм хоҡуҡ һаҡлау органдарына тапшырыла.
Республика президенты ошондай объекттарҙы тәүлек әйләнәһенә һаҡлауҙы ойошторорға ҡушты. Сөнки тап ошондай объекттарҙа ғәҙәттән тыш хәлдәр ҡот осҡос эҙемтәләргә килтереүе ихтимал.
Тағы бер ғәҙәттән тыш хәл 16-сы ғинуарҙа Благовещенда теркәлде. Бында Өфө эргәһе торба үткәргесенән ҡалаға йылы ҡыуыу сикләнә. Ремонт бригадаһы йылы сыҡҡан урынды 9 сәғәт дауамында эҙләгәндән һуң ғына таба.
Авария һөҙөмтәһендә 34 мең кеше йәшәгән ҡаланың күп өлөшөндәге йорттарҙа һауа температураһы 15 градусҡа тиклем төшә. Рөстәм Хәмитов был хәлде күҙ уңында тотоп, торлаҡ-коммуналь хужалыҡ хеҙмәттәрен йылы сығыу урынын тиҙ асыҡлау өсөн махсус ҡорамалдар менән тәъмин итергә ҡушты.


text:
РФ Үҙәк һайлау комиссияһының махсус баҫмаһында барлыҡ кандидаттар тураһында мәғлүмәт бирелгән
Рәсәй Федерацияһы Үҙәк һайлау комиссияһының махсус мәғлүмәт баҫмаһы донъя күрҙе, унда алтынсы саҡырылыш Дәүләт Думаһына депутатлыҡҡа кандидаттар тураһында, уларҙың мөлкәте, килем күләме һәм сығанаҡтары хаҡында мәғлүмәт, сәйәси партияларҙың йыйылма финанс иҫәп-хисаптарынан мәғлүмәт, шулай уҡ кандидаттар тарафынан үҙҙәре хаҡында әйтелгән мәғлүмәттең ысынға тап килмәү факттары урын алған.
Баҫма материалдары менән һайлауҙар көнөндә һәр һайлау участкаһында, шулай уҡ Рәсәй Үҙәк һайлау комиссияһы сайтында танышырға була.


text:
30 һәләтле уҡыусы Башҡортостан Хөкүмәте стипендиаттары булды Фото: Олег Яровиков
30 һәләтле уҡыусы Башҡортостан Хөкүмәте стипендиаттары булды
30 һәләтле уҡыусы Башҡортостан Хөкүмәте стипендиаттары булды Фото: Олег Яровиков
ӨФӨ, 2014 йыл, 24 сентябрь. /«Башинформ» мәғлүмәт агентлығы, Эльмира Сабирова/.
Квалификациялы эшсе, хеҙмәткәр әҙерләү программалары буйынса профессиональ белем биреү ойошмаларының уҡыуҙа, бөтә Рәсәй һәм республика олимпиадаларында һәм сараларҙа юғары һөҙөмтәләргә өлгәшкән айырыусы һәләтле уҡыусылары араһында Башҡортостан Хөкүмәте стипендиаттары билдәләнде.
Һәләтле йәштәрҙе, 30 уҡыусыны, БР Хөкүмәтенең 750-шәр һум айлыҡ стипендияһы менән дәртләндерҙеләр.
Шулай уҡ Мифтахетдин Аҡмулла һәм Мостай Кәрим исемендәге стипендиялары лауреаттары билдәле булды.
БР Хөкүмәтенең матбуғат хеҙмәтендә аңлатыуҙарынса, Мифтахетдин Аҡмулла исемендәге һәр йыл була торған стипендия Башҡортостан халыҡтарының тыуған телдәрен өйрәнеү менән бәйле уҡыу һәм ғилми эшмәкәрлектә өлгәшкән юғары һөҙөмтәләр өсөн бирелә. Урта профессиональ белем биреү учреждениелары студенттарына 690-шар һумлыҡ 10 стипендия тәғәйенләнде. Юғары уҡыу йорттары студенттарына – 1380-шәр һумлыҡ биш стипендия.
Мостай Кәрим исемендәге 1380-шәр һумлыҡ йыл һайынғы стипендия Башҡорт дәүләт университетының ике филология студентына әҙәби ижадта айырыуса ҡаҙаныштары өсөн бирелә.


text:
2011 йыл Башҡортостанда Милләт-ара татыулыҡты нығытыу йылы тип иғлан ителде
2011 йыл Башҡортостанда Милләт-ара татыулыҡты нығытыу йылы тип иғлан ителде. Тейешле указға республика Президенты Рөстәм Хәмитов ҡул ҡуйҙы. Был турала төбәк башлығы шишәмбе кис Башҡортостандың милли үҙәктәре етәкселәре менән осрашыу ваҡытында хәбәр итте.
— Был барыбыҙ өсөн дә мөһим ҡарар, — тине Рөстәм Хәмитов. — Милләт-ара, шулай уҡ конфессия-ара мөнәсәбәттәр проблемаһы бөгөн төрлө сәбәптәр арҡаһында беренсе планға сыға. Беҙҙең барыбыҙға ла быйыл халыҡтар араһындағы мөнәсәбәттәрҙе көйләү, бөгөн булған аңлашылмаусылыҡтарҙы бөтөрөү өҫтөндә яҡшылап эшләргә кәрәк. Бер ваҡытта ла, бер ниндәй шарттарҙа ла беҙҙә милли конфликттар проблемаһы тыумаһын өсөн беҙ мөмкин булғандың барыһын да эшләргә тейешбеҙ.
Дөйөм алғанда, республикабыҙҙа, шулай уҡ тотош илебеҙҙә лә милләт-ара мөнәсәбәттәр проблемаһы, Башҡортостан башлығы фекеренсә, сиктән тыш сәйәсиләштерелгән. Ул йыш ҡына иҡтисад, халыҡтарҙың рухи үҫеше кеүек башҡа мөһим проблемалар арҡаһында тыуа.
— Милләт-ара проблемалар үҙенән-үҙе тыумай, улар һәр ваҡыт заманыбыҙҙың башҡа мөһим реалийҙары артынан килә, — тине Рөстәм Хәмитов. — Ә был, милләт-ара мөнәсәбәттәрҙе нығытыу төбәктең иҡтисадын нығытыуға, мәҙәниәтте үҫтереүгә һәм социаль шарттарҙы яҡшыртыуға туранан-тура бәйле булырға тейеш, тигәнде аңлата.


text:
Джон Локк
Джон Локк (ингл. John Locke; 29 август, 1632, Рингтон, Сомерсет, Англия — 28 октябрь, 1704, Эссекс, Англия) — британ педагогы һәм философы, эмпиризм һәм либерализм вәкиле. Сенсуализмды таратыусы. Уның идеялары эпистемологияға һәм сәйәси фәлсәфәгә ҙур йоғонто яһай. Локктың хаттары Вольтерға һәм Руссоға, Мәғрифәт осоро шотланд фекер эйәләренә и америка революционерҙарына ныҡ тәьҫир итә. Уның йоғонтоһо Америка бойондороҡһоҙлоҡ Декларацияһында ла сағылыш таба.
Ул аҡылды «таҙа таҡта» тип атай, йәғни, Декарттан айырмалы, кеше бер ниндәй идеяһыҙ тыуа, хистәр аша тыуған тәжрибә аша ғына белем килә, тип һанай.
Йөкмәткеһе
Биографияһы[үҙгәртергә | вики-тексты үҙгәртергә]
1632 йылдың 29 авгусында ҙур булмаған Рингтон ҡаласығында адвокат ғаиләһендә тыуа (Англия, Бристоль эргәһе).
1646 йылда атаһының командиры юлламаһы (Оливер Кромвель парламент армияһында капитан булды) менән Вестминстер мәктәбенә һабаҡҡа төшә.
1652 йылда Локк, иң яҡшы уҡыусыларҙан булараҡ, Оксфорд университетына уҡырға инә. 1656 йылда — бакалавр , ә 1658-ҙә — университетың магистр дәрәжәләрен ала.
1667 йылдаЛокк лорд Эшлиның йортонда табип һәм улының тәрбиәсеһе сифатында эшләй башлай. Шунан инде сәйәси хәрәкәттәрҙә лә ҡатнаша. "Дингә тигеҙ ҡараш тураһында мөрәжәғәттәр"ен яҙа башлай (баҫылған: 1-се — 1689 й., 2-се һәм 3-сө — 1692 й. (был өсәүһе — ҡултамғаһыҙ), 4-се — 1706 й., вафатынан һуң).
1668 йыл — Локкты Король йәмғиәте ағзаһы, ә 1669 йылда — Советы ағзаһы. Локктың иң ҡыҙыҡһынған даирәләре — тәбиғи фәндәр, медицина, сәйәсәт, иҡтисад, педагогика, дәүләттеү сиркәүгә мөнәсәбәте, выждан ирке һәм дин ирке мәсьәләләре.
1671 йылда — кеше аңының мөмкинлектәрен өйрәнеүгә ныҡлы тотонорға ҡарар итә. 16 йыл «Кеше аңы тураһында тәжрибә» тигән хеҙмәте өҫтөндә эшләй.
1672 һәм 1679 — Локк Англияның юғары хөкүмәт учреждениеларында яҡшы вазифаларға саҡырыла. 1675 йыл ахырынан 1679 йыл урталарынса ауырыуы арҡаһында Францияла йәшәй.
1683 йылда Голландияға күсенә. В 1688—1689 йылдарҙа Локк өсөн юл асыла, революция булып, . Вильгельм III Оранский Англия короле булып китә. Улар фекерҙәш була, 1689 г. Локк тыуған иленә ҡайта.
1690-се йылдарҙа Локк хөкүмәт эштәренән тыш фәнни һәм әҙәби ижад менән әүҙем шөғөлләнә. 1690 йылда «Кеше аңы тураһында тәжрибә», «Идара итеү тураһында ике трактат», 1693 йылда — «Тәрбиә тураһында уйҙар», 1695 йылда — «Христианлыҡтың фәһемлелеге» әҫәрҙәре баҫыла.
1704 йылдың 28 октябрендә дуҫлашып йөрөгән Дэмерис Мэшем исемле ҡатындың өйөндә астманан үлә..
Фәлсәфәһе[үҙгәртергә | вики-тексты үҙгәртергә]
Белемден нигеҙендә тәжрибә тора. Тәжрибә берҙән-бер үҙләштереүҙәрҙән тора. Үҙләштереү тойғоһонан (һиҙеү ағзалары аша килә) һәм рефлексиянан тора. Идеялар абстракт үҙләштереүҙәy аҡылда тыуа. Tabula rasa төп ҡағиҙәһе (принцип): һиҙеү ағзалары аша аҡылда әкренләп мәғлүмәт йыйыла.
Эмпирия төп ҡағиҙәһе (принцип): һиҙеү-тойғоуҙың аҡылдан алда булыуы.
Локктың фәлсәфәһенә Рене Декарт ныҡ тәьҫир итә. Рене Декарт Локтын гносеология күренештәрҙен нигеҙе.
Локк был йәһәттән Декарттың тәғлимәтен тулыһынса ҡабул итә; иң дөрөҫ хәҡиҡәт — йәшәйешебеҙҙең интуитив хәҡиҡәте тип һанай[1].
Педагогик идеялары[үҙгәртергә | вики-тексты үҙгәртергә]
Локк эмпирик-сенсуалистик мәғлүмәт теорияһына нигеҙ һалыусыларҙың береһе.. Локк кешелә тыумыштан идеялар булмай тип һанай. . Ул «таҙа таҡта» булып тыуа һәм донъяны рефлекстар аша танып белә.
Джентльмен тәрбиәләү прициптарын эшләй, был өлкәлә прагматизмға һәм рационализмға ҙур әһәмиәт бирә. Системаһының төп ҡиммәте — утилитаризм: һәр нәмә тормошҡа әҙерләргә тейеш. Локктың ҡайһы бер ҡараштарын Руссо үҙенең «Эмиль» тигән хеҙмәтендә файҙалана һәм хатта артығын ебәреп файҙалана[1].
Сәйәси идеялары[үҙгәртергә | вики-тексты үҙгәртергә]
Демократик революция принциптарын тикшереп, әҙерләүе менән киң билдәле.. «Халыҡтың тиранияға ҡаршы баш күтәреү хоҡуғы» — был тема Локктың «1688 йылғы Данлы революция тураһында уйланыуҙар» хеҙмәтендә аныҡ күрһәтелгән.
Хоҡуҡи дәүләт нигеҙҙәре[үҙгәртергә | вики-тексты үҙгәртергә]
Сәйәси яҙыусы булараҡ, Локк дәүләтте кешенең шәхси иркенә нигеҙләнеп төҙөлөүе яғында тора.
Дәүләт һәм дин[үҙгәртергә | вики-тексты үҙгәртергә]
В «Letters on toleration» и в «Reasonableness of Christianity, as delivered in the scriptures» Локк дингә тигеҙ ҡарашты бик ныҡ яҡлап сығыштар яһай. Локк бер дингә лә өҫтөнлөк бирмәү яғында тора. Мосолмандар, йәһүдиҙәр, мәжүсиҙәр ҙә бик юғары әхлаҡлы була ала, тик был уларға христиандарға ҡарағанда ауырыраҡ бирелә, тип һанай ул. Динде дәүләттән айырырға кәрәклегенә баҫым яһай. Дәүләт дин әһелдәре закон боҙған осраҡта ғына уларға ҡарата яза ҡуллана ала, ти[1].
Католиктар менән дәһриҙәргә ҡарата ғына ул кире ҡарашта була, сөнки уларҙан йәмғиәткә хәүеф янай тип һанай[1].
Библиография[үҙгәртергә | вики-тексты үҙгәртергә]
- Мысли о воспитании. 1691…что изучать джентльмену. 1703.
- Те же «Мысли о воспитании» с испр. замеченных опечаток и работающими сносками
- Исследование мнения отца Мальбранша…1694. Замечания к книгам Норриса… 1693.
- Письма. 1697—1699.
- Предсмертная речь цензора. 1664.
- Опыты о законе природы. 1664.
- Опыт веротерпимости. 1667.
- Послание о веротерпимости. 1686.
- Два трактата о правлении. 1689.
- Опыт о человеческом разумении. (1689) (перевод: А. Н. Савина)
- Элементы натуральной философии. 1698.
- Рассуждение о чудесах. 1701.
Иң мөһим әҫәрҙәре[үҙгәртергә | вики-тексты үҙгәртергә]
- Письма о веротерпимости (A Letter Concerning Toleration) (1689).
- Опыт о человеческом разумении (Essay Concerning Human Understanding) (1690).
- Второй трактат о гражданском правлении (The Second Treatise of Civil Government) (1690).
- Некоторые мысли о воспитании (Some Thoughts Concerning Education) (1693).
Иҫкәрмәләр[үҙгәртергә | вики-тексты үҙгәртергә]
Әҙәбиәт[үҙгәртергә | вики-тексты үҙгәртергә]
- Заиченко Г. А. Объективность чувственного знания: Локк, Беркли и проблема «вторичных» качеств // Философские науки. — 1985. — № 4. — С. 98-109.
Һылтанмалар[үҙгәртергә | вики-тексты үҙгәртергә]
- Алфавит буйынса шәхестәр
- Алфавит буйынса философтар
- 29 август көнө тыуғандар
- 1632 йылда тыуғандар
- Англияла тыуғандар
- 28 октябрь көнө вафаттар
- 1704 йылда вафаттар
- Англияла вафат булғандар
- Бөйөк Британия философтары
- XVII быуат философтары
- XVIII быуат философтары
- Оксфорд университетын тамамлаусылар
- Шәхестәр:Этика
- Сәйәси философтар


text:
Йотолорбоҙмо?
- Подробности
- Родительская категория: Мәҡәләләр
- Опубликовано 12.02.2008 09:21
Жюри менән йыйылып, «Һылыуҡай» конкурсында ҡатнашыусыларҙың «мәрәй»ҙәрен һанап сығарған арала, бәхәс килеп тыуҙы. Бер һылыу уңышлы сығыш яһаны: етеҙ, һәр һөйәге бейеп торған терегөмөштәй ҡыҙ - уңғандыр ҙа үҙе, әммә, стандартҡа тап килмәй, тип, артҡараҡ ҡалдырҙылар. Европа стандарттарына инде. Башҡорт һылыуын сит ҡалыпҡа һалып баһаларға мөмкинме һуң?! Йәнәһе, бөтә донъя шулай үткәрә конкурстарҙы...
Милләттеке итеп үткәрәбеҙ икән, иң тәүҙә ҡәүемебеҙҙе ишәйтер зат образын кәүҙәләндерергә тейешбеҙ, тип һанайым. Халҡыбыҙҙа ыҡсым кәүҙәле, уймаҡ ауыҙлы, ҡарлуғас ҡанатылай ҡашлы, бер бите айҙай, бер бите ҡояштай түңәрәк битле, һыу һөлөгөләй хәрәкәтсән, тилберҙәр ғүмер баҡый һылыу һаналған. Егеттәребеҙгә иһә сит образ маҡтала, улаp шул стандарттарға ҡарап, ауыҙ һыуын ҡорота. Тамырыбыҙҙы ҡоротoyғa йүнәлдерелгән был сәйәсәт беҙҙе һуҡырайтып, глобализм тип аталған аяуһыҙ машина аҫтына этәрә.
XXI быуатты глобалләштереү дәүере тип беҙҙең аңыбыҙға тиҫтәләрсә йыл һеңдереп киләләр. Бар донъяны бер унитар дәүләт итергә хыяллана космополит олигархтар. Улар, таҫма телләнеп, был идеяға бик матур төҫ бирергә тырышһа ла, Рим клубының аналитик эшләнмәләренә ҡарағанда, глобалләштереүселәр ер йөҙөндә иң күбе миллиард кеше — «алтын миллиард» ҡына ҡалыуын маҡсатҡа ярашлы тип таба. Ҡалған халыҡ сүплеккә сығарып ташланырға тейеш.
Һис шикһеҙ, глобалләштереүҙең төп дошманы - ул милли идеяға таянған рухи-сәйәси аң, сөнки унитар космополитик дәүләттә милли идеяға урын юҡ, тимәк, глобалистик утопия хаҡына милләттәр, уларҙың рухи, әхлаҡи ҡанундары юҡҡа сығырға тейеш. Ана шуға ла масскультура тип аталған нәмә эфир, экран, баҫма продукция һәм башҡалар аша беҙҙең йәнебеҙгә, аңыбыҙға йылан булып шыуышып инә, таш йылғалай баҫып килә. Маҡсат - милли мәҙәниәтте, әҙәбиәтте юҡҡа сығарыу, көсһөҙләндереү, локаль күренеш кенә итеп ҡалдырыу.
Глобалистар яуҙырған баллы һүҙҙәр беҙҙе, кеше бөтә донъя гражданына әүереләсәк, тип әүрәтә, йәнәһе, ер шарының ҡайһы нөктәһенә килһәң дә - һин үҙ Ватаныңда. Әммә шул Ватанда беҙгә, еренән, асыл Ватанынан айырылырға тейешле башҡортҡа, урын табылырмы, беҙ шул «алтын миллиард» иҫәбенә инербеҙме? Бөгөнгө беҙҙең закондар ер аҫтын да, ер өҫтөн дә, хатта һауаның һуларлығынан башҡаһын һатып, алыу-һатыу тауары иткән мәлдә, милләтебеҙҙең нимәһе ҡала?
Беҙ, башҡорттар, иртәгебеҙҙе нисек күҙаллайбыҙ? Ата-бабаларыбыҙ ере тип кенә түгел, ейән-бүләләребеҙ ере был, тип әйтерлек нимә ижтиһад ҡылабыҙ? Әллә беҙҙең тарих арбаһында артҡа ҡарап ултырған килеш офоҡтағы монарҙа ҡалған үткәндәргә үҙ сырамытыуыбыҙҙы һалып моңайыуҙан башҡаға көсөбөҙ самалыраҡмы? Туҡтауһыҙ артҡа ҡарап әсенеп барыу алдағыны күреүҙән генә түгел, бөгөнгөбөҙҙөң тәмен белеүҙән дә мәхрүм итә. Сығып килгән ҡояшҡа ҡарап ижтиһад итергә тейеш илем, тип янған шәхес.
Хәҙер идеология юҡ, фекер төрлөлөгөнә өҫтөнлөк бирелә, тиеү -буш һүҙ. Глобализм тигән көслө идеология бар, һәм, көслөнөкө - замана, тип йәшәгән хаяһыҙҙар донъяһында беҙҙең берҙән-бер ҡоралы-быҙ - рух көсө, иман, арҡадашлыҡ.
Әммә ҡойолоп төшөргә лә ярамай, Урал ташынан да ҡатыраҡ булһаҡ, ҡомдай ишелеп бармаһаҡ, зар илауҙан туҡтап, алға күҙ һалһаҡ, иманыбыҙҙы, рухыбыҙҙы еңеүгә көйләһәк, һәр беребеҙ унға торошло эш башҡарһаҡ, бирешмәбеҙ. Бында ваҡ нәмә юҡ - хатта «Һылыуҡай» тигән ябай ғына конкурс булһа ла. Беҙ үҙебеҙсә матур, үҙебеҙсә моңло, үҙебеҙсә уйлы.
Мосолман илдәрендә, ғөмүмән, ундай конкурстар үткәрмәйҙәр, һәм ҡыҙҙары башҡа илдәрҙә үткәрелгәнендә лә ҡатнашмай. «Уң да юҡ, һул да юҡ, үҙе тотҡан юл да юҡ» халыҡ рәүешле йәшәмәйҙәр. Мөхәммәт пәйғәмбәребеҙ әйткән, кем башҡа ҡәүемдәргә оҡшарға тырышһа, ул шул ҡәүемдән булыр, тип. Мәңге бөтмәҫ милләт булайыҡ тиһәк, барабан ҡаҡһалар, барабан артынан, ҡумыҙ тартһалар, ҡумыҙ артынан китергә тормайыҡ.
Һылыуҡай һайлау, депутат һайлау, ил башлығын һайлау... һәр береһе милләт яҙмышына йоғонто яһай торған күренеш былар, шуны онотмайыҡ. Һайлауҙар яҡынайҙымы, глобалләштереү тигән ғифриттең алыҫтан килгән ипкене һиҙелә башлай, ә ниндәй ҡурҡыныс ул тын, бигерәк тә етәкселек әсән көрәш барғанда.
Бәғзе бер зыялыларыбыҙ араһында туҙға яҙмаған, власҡа оппозицияла тороу, тигән фекер алға һөрөлөүе лә аҙаштырыуға йүнәлтелгән ағыу ул. Беҙгә әле булғанын һаҡларға, нығытырға кәрәк. Бөйөк Аҡмулла-быҙ әйтмешләй:
Арғымағың яманлап,
Толпар ҡайҙан табырһың,
Тойғоноңдо яманлап,
Шоңҡар ҡайҙан табырһың,
Хакимыңды яманлап,
Ғәҙелен ҡайҙан табырһың,
Хужаларың яманлап,
Артығын ҡайҙан табырһың.
Үҙ башыңды ҙур итеп
Тиңдәш ҡайҙан табырһың.
Әммә власҡа ярамһаҡлыҡ менән терәк булыуҙы бутамайыҡ. Был икеһе ике әйбер. Ярамһаҡлыҡ - серек таяу, ә терәк булыу - ул һәр изге башланғыста ярҙам, ил-көн хәлен дөрөҫ аңдан, халыҡтың рухын нығытыуға ал-ял белмәй хеҙмәт итеү. Ил тәхетенә башы йөҙөмдәй генә ҙурлыҡ ҡара хәбәш (эфиоп) ултыртылһа ла - буйһоноғоҙ, тигән Рәсүлебеҙ. Пәйғәмбәребеҙҙең шулай уҡ, бөтөр милләттең күренекле¬ләре бер-береһенә ташланыр, тигән мәғәнәле хәҙисе лә бар. Бәғзе берәүҙәребеҙ имеш-мимешкә ышанып, ғәйбәт, уйҙырмалар тарата, ниндәйҙер шәхси ҡәнәғәтһеҙлек нигеҙендә хөсөт тыуҙыра, үҙҙәренең эшлекһеҙлеге, һәлкәүлеге, һәләтһеҙлеге арҡаһында тыуған уңышһыҙлыҡтары өсөн үс ала. Шул хәлдәрҙе бар донъяға яр итеп, милләтте ҡаҡшата, көлкөгә ҡалдыра. Беҙ бүтән милләттәр алдында яҡшы даныбыҙҙы таратайыҡ, шул саҡта йәштәребеҙ милләтенән кәмһенмәҫ, үҙен башҡа ҡәүем кешеһе итеп күрһәтергә ынтылмаҫ. Мосолман дин ҡәрҙәшенең етмеш гөнаһын йәшерһен, тип өйрәтә динебеҙ. Ә гөнаһтар мәғлүм ителгән һайын, хәбәре кеше араһында таралған һайын ҡеүәтләнә. Ҡасан ғына әле бер кешенең үлтерелеүе шаҡ ҡатыра, нәфрәт уята ине. Хәҙер быны хатта ғәҙәти хәл рәүешле ҡабул итә башланыҡ, күңелебеҙ ҡатты, ә енәйәтселек артҡандан-арта, ҡурҡынысыраҡ төҫкә инә бара.
Бөйөк Әхмәтзәки Вәлиди Туған хаҡлы - динде, йәғни иманды, һәм телде һаҡлаһаҡ ҡына, Башҡортостан тигән дәүләтебеҙҙе, исеме-беҙҙе һаҡлап ҡала алырбыҙ.
Гүзәл Ситдиҡова


text:
6 июль
6 июль — григориан стиле буйынса йылдың 187-се (кәбисә йылында 188-се) көнө. Йыл аҙағына тиклем 178 көн ҡала.
Йөкмәткеһе
Байрамдар[үҙгәртергә | вики-тексты үҙгәртергә]
- Ҡаҙағстан — Баш ҡала көнө.
- Лесото — Ғаилә көнө.
- Малави — Бойондороҡһоҙлоҡ көнө.
- Финляндия — Эйно Лейно көнө (Йәй һәм шиғриәт көнө)
Тарихи ваҡиғалар[үҙгәртергә | вики-тексты үҙгәртергә]
Был көндө тыуғандар[үҙгәртергә | вики-тексты үҙгәртергә]
- 1940 — Нурсолтан Назарбаев, Ҡаҙағстандың беренсе президенты.
Был көндө үлгәндәр[үҙгәртергә | вики-тексты үҙгәртергә]
- 2014 — Сафуан Әлибаев, башҡорт шағиры, Салауат Юлаев ордены кавалеры.


text:
Башҡортостандың Дәүләт Йыйылышы депутаттары төбәктә торлаҡ-коммуналь хужалыҡты реформалауҙы контролдә тота
Башҡортостан Республикаһының Дәүләт Йыйылышы – Ҡоролтай депутаттары был аҙнала урындарҙа коммуналь хужалыҡ хеҙмәткәрҙәренең эшмәкәрлеге менән танышасаҡ. Төбәктә торлаҡ-коммуналь хужалыҡты реформалауға контроллек итеү буйынса эш төркөмө составына инеүсе парламентарийҙар бер нисә муниципаль берәмектә буласаҡ, тип хәбәр итә Башҡортостан Республикаһы Дәүләт Йыйылышының матбуғат хеҙмәте. Эш төркөмө составында – депутаттар Елена Родина, Михаил Бугера, Шамил Бикҡолов, Вячеслав Гордиенко, Вилүр Ҡасимов, Николай Крюков, Рөстәм Күзбәков, Алексей Щербацкий. Сәфәрҙәр РФ Хөкүмәтенең «Күп фатирлы йорттарға идара итеү өлкәһендә эшләүсе ойошмалар тарафынан мәғлүмәт менән бүлешеү стандартын раҫлау тураһында»ғы ҡарарын тормошҡа ашырыу сиктәрендә үтәсәк. «Башҡортостан Республикаһының Йорт комитеттары союзы» йәмәғәт хәрәкәте һәм торлаҡ инспекцияһы вәкилдәре менән берлектә закон сығарыусылар 7-10 февралдә Бәләбәй, Стәрлетамаҡ, Ишембай, Салауат ҡалаларында буласаҡ. Бынан һуң эш төркөмө рәйесе, БР Дәүләт Йыйылышы – Ҡоролтай рәйесе урынбаҫары Рафаил Зинуров республиканың Дәүләт Йыйылышы Президиумына башҡарылған эш һөҙөмтәләре тураһында отчет тәҡдим итәсәк.


text:
Рөстәм Хәмитов волонтерҙар менән Башҡортостанда ирекле хәрәкәттәрҙе үҫтереү перспективаларын тикшерҙеФото: Андрей Старостин
Рөстәм Хәмитов волонтерҙар менән Башҡортостанда ирекле хәрәкәттәрҙе үҫтереү перспективаларын тикшерҙе
Рөстәм Хәмитов волонтерҙар менән Башҡортостанда ирекле хәрәкәттәрҙе үҫтереү перспективаларын тикшерҙеФото: Андрей Старостин
Башҡортостан Президенты Рөстәм Хәмитов йома, 25 апрелдә, эре халыҡ-ара ярыштар – Лондонда Олимпия, Ҡазанда Универсиада, Сочиҙа Олимпия һәм Паралимпия уйындары, шулай уҡ Өфөлә уҙған VI Ҡышҡы Халыҡ-ара балалар уйындары, йәйге биатлон буйынса донъя чемпионаты, йәштәр командалары араһында хоккей буйынса донъя чемпионаты, билбауҙа көрәш буйынса донъя Кубогы һәм башҡаларҙы үткәреүҙә ҡатнашҡан, волонтерҙар менән осрашты.
Осрашыу ошо көндәрҙә республиканың баш ҡалаһында барған «Волонтерҙар уйындары. Өфө. 2014» бөтә Рәсәй слеты сиктәрендә Башҡорт дәүләт медицина университетының волонтерҙар үҙәгендә үтте.
Волонтерҙар Рөстәм Хәмитовҡа илдең төп старттарында үҙ эштәре тураһында һөйләне. Лондонда һәм Сочиҙа Олимпия волонтеры, БР Йәмәғәт палатаһы ағзаһы Алина Трусова әйтеүенсә, Башҡортостандан 25 меңлек иреклеләр армияһы составында Сочиҙа 400 кеше ҡатнашты: 300 ярҙамсы Олимпияла һәм 100-ө – Паралимпияла.
Республика башлығы үҙ сиратында уларҙың хәрәкәтен күпме волонтер берләштергәне менән ҡыҙыҡһынды.
— 10 меңләп кеше, әлеге ваҡытта «Волонтерҙар эстафетаһы» проектын бойомға ашырабыҙ, ул ирекле хәрәкәтте популярлаштырыуға йүнәлтелгән, — тип яуапланы Алина Трусова.
Рөстәм Хәмитовтың фекеренсә, уларҙың иҫәбен арттырырға кәрәк. Волонтерҙар эшмәкәрлегенең өлкәһе икһеҙ-сикһеҙ – экологик мәсьәләләр, спорт тематикаһынан башлап хатта власть органдарына ярҙам итеүгә тиклем.
— Беҙгә иреклеләр бөтә ерҙә лә кәрәк. Волонтерлыҡ идеологияһын пропагандаларға кәрәк, — тип билдәләне республика Президенты. — Власть структураларының бурысы – һеҙгә ярҙам итеү.
Волонтерҙар Республика волонтерҙар үҙәге төҙөү инициативаһы менән сығыш яһаны.
— Әлеге ваҡытта мәктәптәр, ссуздар, вуздар базаһында волонтерҙар үҙәктәрен берләштереүсе берҙәм структура юҡ. Кешеләрҙе уҡытырға, сертификацияларға кәрәк. Миҫалға, Паралимпия уйындарында беҙҙең ун көнлөк уҡытыу булды, сөнки волонтер мөмкинлектәре сикләнгән кешеләр менән аралашыу этикаһын белергә тейеш, — тине Алина Трусова.
Рөстәм Хәмитов был идеяны хупланы.
— Был үҙәкте нисек формалаштырыу, был өлөштә беҙгә нимә эшләргә кәрәклеген уйларбыҙ. Һис шикһеҙ, ҙур булмаған сығымдар, ресурстар талап ителәсәк, әммә был мәсьәләне хәл итәсәкбеҙ, — тип һыҙыҡ өҫтөнә алды Рөстәм Хәмитов.
Волонтерҙарға мөрәжәғәт итеп, республика Президенты, «Йәш саҡта ла өлкәнәйгәс тә кешеләрҙең һәр саҡ артыҡ көсө бар, уны изге эштәргә бүлергә мөмкин. Һеҙ быны эшләйһегеҙ, һеҙ – шәпһегеҙ. Шуның өсөн һеҙгә ҙур рәхмәт», тип билдәләне.
— Быға оҡшаш осрашыуҙар, әңгәмәләшеүҙәр үҙ эҙен ҡалдыра, шул иҫәптән бөгөн власта торған кешеләргә лә. Волонтерҙарҙың данлы эштәре тураһында гәзиттә уҡыу һәм телевизорҙа күреү ул бер эш, һеҙҙең менән аралашып, һеҙҙе күреп һәм ишетеп бөгөнгө көндә был хәрәкәттең кәрәклеген аңлау, ул икенсе эш. Был ярҙамға мохтаж кешеләргә һәм һеҙҙең үҙегеҙгә кәрәк, сөнки һеҙҙә ысынлап та изгелек, күңелдең юғары выжданлығы һәм матурлығы бар, — тине Рөстәм Хәмитов.
Сара һуңында Башҡортостан башлығы волонтерҙарға Сочиҙа Уйындарҙы ойоштороуҙа һәм үткәреүҙә өлөш индергәндәре өсөн Рәсәй Хөкүмәте Рәйесе урынбаҫары Дмитрий Козактың исеменән рәхмәт грамоталарын тапшырҙы.
Өҫтәп әйтергә кәрәк, төбәк башлығы менән осрашыуҙа, Өфө иреклеләренән тыш, уларҙың Силәбенән, Краснодарҙан, Екатеринбургтан, Түбәнге Тагилдан, Түбәнге Каманан, Ҡазандан, Һамарҙан, Яңы Черкастан коллегалары ҡатнашты.


text:
Төбәктә Республика адреслы инвестиция программаһын формалаштырыу һәм ғәмәлләштереү ҡағиҙәләре раҫланды
Башҡортостан Президенты Рөстәм Хәмитов «Республика адреслы инвестиция программаһын формалаштырыу һәм тормошҡа ашырыу ҡағиҙәләрен раҫлау тураһында»ғы ҡарарға ҡул ҡуйҙы.
БР Хөкүмәте сайтында хәбәр ителеүенсә, муниципалитет хакимиәттәренә лә ошондай уҡ норматив хоҡуҡи акттар ҡабул итеү тәҡдим ителә.
Иҫегеҙгә төшөрәбеҙ, Республика адреслы инвестиция программаһы төбәкте социаль-иҡтисади йәһәттән үҫтереүҙең төп проблемаларын хәл иткәндә инвестиция ресурстарын туплауға йүнәлтелгән.
Шулай итеп, 2012 йылда ғына Программаның дөйөм күләме 13,3 миллиард һум тәшкил итә. Уларҙың 8,1 миллиард һумы, йәғни 61 проценты һаулыҡ һаҡлау, мәғариф, мәҙәниәт һәм спорт объекттарын үҫтереүгә һәм яңыртыуға йүнәлтелә.


text:
Башҡортостан һәм Һарытау өлкәһе ҡулланыусылар баҙарын көйләү өлкәһендә тәжрибә уртаҡлашты
Башҡортостан Республикаһының Сауҙа һәм ҡулланыусылар хоҡуҡтарын яҡлау буйынса дәүләт комитеты делегацияһы комитет рәйесенең беренсе урынбаҫары Гүзәл Аҫылова етәкселегендә эш визиты менән Һарытау өлкәһендә булып ҡайтты.
Ҡулланыусылар баҙарын көйләү өлкәһендә тәжрибә уртаҡлашыу сәфәрҙең төп маҡсаты ине. Осрашыу 2011-2012 йылдарға Һарытау өлкәһе менән Башҡортостан Республикаһы араһындағы Дуҫлыҡ һәм хеҙмәттәшлек тураһындағы килешеүҙе тормошҡа ашырыу буйынса протоколға ярашлы үтте.
Ике көнлөк эш визиты дауамында Һарытау өлкәһенең Иҡтисади үҫеш һәм сауҙа министрлығы вәкилдәре Башҡортостан делегацияһын социаль магазиндар селтәрен булдырыу, даими эшләүсе аҙыҡ-түлек йәрминкәләрен, Һарытау ҡалаһының Юбилейный ҡасабаһындағы ауыл хужалығы баҙарын ойоштороу буйынса төбәктә алып барылған эштәр менән таныштырҙы.
Ҡунаҡтар ҡарттар һәм инвалидтар йорто-интернатындағы социаль магазинды ҡараны, бәләкәй эшҡыуарлыҡ субъекттары өсөн гарантия фондында, сауҙа предприятиеларында булды. Шулай уҡ өлкәнең Ауыл хужалығы министрлығында тауар етештереүселәргә дәүләт ярҙамы һәм ҡулланыусылар кооперативтарын үҫтереү мәсьәләләре буйынса эш осрашыуы үткәрҙе.


text:
Өфөлә ҡулланылған электр лампаларын йыйыу пункты ойошторола
Өфөлә, Киров районы территорияһында, ҡулланылған терегөмөшлө лампаларҙы һәм терегөмөшлө приборҙарҙы тапшырыу өсөн пункт ойошторола. Өфө ҡалаһы ҡала округы хакимиәте һәм Башҡортостан Республикаһы хәүефһеҙ эшмәкәрлек фәнни-тикшеренеү институты менән берлектә әҙерләнгән был проекттың төп экологик маҡсаты — тирә-яҡ мөхитте токсик ҡалдыҡтар менән бысратыуға юл ҡуймау.
Бөгөнгө көндә бар әҙерлек эштәре лә тамамланған. ЖЭУ-56 биләмәһендә бина һайланған, уның адресы: Эшсе хәбәрселәр урамы, 16/1 йорт. Терегөмөшлө ҡалдыҡтар менән эш итеүгә хоҡуҡ биреүҙе нигеҙләүсе документтар БР буйынса Роспотребнадзор Идаралығына тапшырылған. Мартта был эш хәл ителергә тейеш.
Составында терегөмөш булған ҡалдыҡтар беренсе класлы хәүефле ҡалдыҡтарға ҡарай. Улар менән бик һаҡсыл эш итеү, махсус ябыҡ биналарҙа һаҡлау талап ителә. Сафтан сыҡҡан люминесцент лампаларҙы үтилләштереү – бөгөн Рәсәйҙә төп экологик проблемаларҙың береһе.
— Ҡалабыҙ Рәсәйҙә беренселәрҙән булып энергияны һаҡсыл тотоноу программаһын ҡабул итте, — ти Өфө ҡалаһы ҡала округы хакимиәтенең тирә-яҡ мөхитте һаҡлау һәм экология бүлеге начальнигы Азат Котлоәхмәтов. – Әммә электр энергияһын һаҡсыл ҡулланам тип, экологияға зыян итергә ярамай. Энергияны һаҡсыл тотоноусы лампаларҙы ҡулланыуҙы арттырғанда, бер юлы терегөмөшлө ҡалдыҡтарҙы утилләштереү мәсьәләһен дә хәл итергә кәрәк. Иҫегеҙгә төшөрәбеҙ, 2014 йылда ҡыҙҙырма электр лампаһын етештереү тулыһынса туҡтатыла. Халыҡ люминесцент яҡтылыҡ сығанағына күсергә мәжбүр буласаҡ. Һәм бына шул саҡта ҙур ҡыйынлыҡтар башланыуы күҙаллана. Беҙ 2014 йылды көтмәҫкә булдыҡ һәм бөгөндән үк терегөмөшлө ҡалдыҡтарҙы йыйыу, утилләштереү эшен ойоштороу менән шөғөлләнә башлайбыҙ.
Хәүефтең масштабын ябай арифметика ярҙамында асыҡларға мөмкин. Өфөлә яҡынса 370 мең фатир бар. Һәр фатирҙа уртаса һигеҙ лампа ҡулланыла – дөйөм суммала өс миллион. Энергияны һаҡсыл тотоноусы һәр лампала икенән алып ете миллиграмға тиклем таҙа терегөмөш бар — барыһы бергә 15 килограмм таҙа терегөмөш килеп сыға. Әгәр бер йылда лампаларҙың 10 проценты сафтан сыға ҡалһа, кило ярым терегөмөш ағып төшәсәк. Был бик күп. Терегөмөш һауала ла, токсик быу кеүек тә, һыуҙа ла, химик берләшмәлә лә берҙәй хәүефле.
Белгестәр иҫәпләүенсә, терегөмөшлө ҡалдыҡтарҙы үҙәкләштерелгән зарарһыҙландырыу өсөн Өфөгә йылына 30 миллион һум талап ителә. Был йыйыу, ваҡытлыса һаҡлау, транспортировка һәм токсик ҡалдыҡтарҙы утилләштереү өсөн китәсәк сығым. Мәсьәләнең финанс яғын өҫтәмә хәл итәһе бар.
Йыйылған терегөмөшлө ҡалдыҡтарҙы зарарһыҙландырыу өсөн ҡалала берҙән-бер термик зарарһыҙландырыу ҡулайламаһы булған “Башҡортостан Республикаһы эшмәкәрлек хәүефһеҙлеге фәнни-текшеренеү интитуты” дәүләт унитар предприятиеһы яуап бирә. Институтта аңлатыуҙарынса, утилләштереү ваҡытында ҡалдыҡтар ваҡлана һәм 300 градусҡа тиклем йылытыла. Бындай температурала терегөмөш парға әйләнә. Махсус иретмә һәм фильтр ярҙамында терегөмөш парҙары бер урында йыйыла һәм ҡуйыра. Терегөмөштән таҙартылған быяла ҡалдыҡтары ҡаты ҡалдыҡтар полигонына сығарыла — улар бынан һуң экология өсөн хәүефле түгел. Ә терегөмөш Краснодарҙағы махсуслаштырылған ойошмаға ебәрелә.


text:
Башҡортостан еңел атлеттары Рәсәй беренселегендә миҙалдар яуланы
Пензала 1993–1994 йылғы спортсылар араһында еңел атлетика буйынса Рәсәй беренселеге тамамланды.
«Башинформ» агентлығына БР Йәштәр сәйәсәте, спорт һәм туризм министрлығының матбуғат хеҙмәтенән хәбәр итеүҙәренсә, был ярыштарҙа Рәсәйҙең 73 төбәгенән 750 самаһы спортсы ҡатнашҡан.
Команда иҫәбе буйынса 12 спортсынан торған Башҡортостан йыйылма командаһы 7-се урын алды. Шәхси беренселектә иһә Башҡортостан спортсылары уңышлыраҡ сығыш яһаны.
Стәрлетамаҡтан Алексей Кириллов ҡаршылыҡтар менән 2000 метрлыҡ дистанцияла беренсе булды (уның һөҙөмтәһе — 6.02,12).
Усман Усманов (Бөрө) бейеклеккә һикереүҙә «көмөш» яуланы (2 м 5 см). Зөлфирә Фазлитдинова 3000 метрға йүгереүҙә өсөнсө булып килде (10.15,15).
Шул арала Саранскиҙа еңел атлетика буйынса Рәсәй чемпионаты — Барселонала үтәсәк Европа чемпионатында ҡатнашыусы милли командаға һайлап алыу этабы башланды. Илебеҙҙең 60 төбәге спортсылары араһында Башҡортостан атлеттары ла бар. Чемпионат 15 июлгә тиклем дауам итәсәк.


text:
Гагарин Юрий Алексеевич
Гагарин, Ю́рий Алексе́евич — 1934 йылдың 9 мартында тыуған. Урыҫ. 1961 йылдың 12 апрелендә донъяла беренсе булып йыһан киңлегенә осҡан кеше. Сығышы менән крәҫтиән ғаиләһенән: атаһы — балта оҫтаһы, әсәһе — һөтсөлөк фермаһында эшләгән. Баскетбол уйнарға яраткан.
1951 йылдың авгусында Һарытау индустриаль техникумына уҡырға инә һәм 1954 йылдың 25 октябренән Һарытау аэроклубында шөғөлләнә башлай. 1955 йылда Юрий Гагарин ҙур уңыштарға өлгәшә, уҡыуын яҡшы билдәләргә тамамлай, ЯК-18 самолётында беренсе тапҡыр үҙ аллы оса. Аэроклубта бөтәһе 196 тапҡыр һауаға күтәрелеп, осоу ваҡытын 42 сәғәт 23 минутҡа еткерә.
1955 йылдың 27 октябрендә әрме сафына саҡырыла һәм Чкалов (Ырымбур) ҡалаһына К. Е. Ворошилов исемендәге 1-се осоусылар хәрби-авиация училищеһына ебәрелә.
1957 йылда Валентина Ивановна Горячева менән ғаилә ҡоралар. Аҙаҡтан Ырымбур ҡалаһында, Валентинаның ғаиләһе йәшәгән өйҙә, Юрий һәм Валентина Гагариндарҙың музей-фатирҙары асыла.
1959 йылдың 9 декабрендә космонавтарға кандидаттар рәтенә индереүҙе һорап, ғариза яҙа. 1960 йылдың 3 мартында Хәрби-һауа көстәре баш командующийы бойороғо менән кандидаттар төркөмөнә ҡабул ителә. 25 марттан алып космонавтарҙы әҙерләү буйынса даими дәрестәр башлана. 1961 йылдың 12 апрелендә Байконур космодромынан осоусы-космонавт Юрий Гагарин «Восток» космик карабы бортында донъяла беренсе булып йыһанға старт ала. Был осоу өсөн Ю.Гагаринға Советтар Союзы Геройы исеме һәм ваҡытынан алда майор дәрәжәһе бирелә. Ә 1962 йылдан алып 12 апрель көнө — Космонавтика көнө тип иғлан ителә.
1961 йылдың 1 сентябрендә Юрий Гагарин Жуковский исемендәге Хәрби-һауа инженер академияһына уҡырға инә. 1968 йылда иһә диплом проектын яҡлай. Дәүләт экзаменацион комиссияһы уға «осоусы-инженер-космонавт» квалификацияһын бирә һәм академия адъюнктураһында уҡырға тәҡдим итә.
1968 йылдың 27 мартында Юрий Гагарин Владимир өлкәһе Киржач районы Новоселовка ауылы эргәһендә самолетта күнекмәләр эшләү ваҡытында хәрби осоусы В. С. Серегин менән һәләк була. Ҡыҙыл майҙанда Кремль диуары янында ерләнә.
Һылтанмалар[үҙгәртергә | вики-тексты үҙгәртергә]
- Космонавтика энциклопедияһы. Юрий Гагариндың биографияһы
- Алфавит буйынса шәхестәр
- СССР хәрби осоусылары
- Полковниктар (СССР)
- 9 март көнө тыуғандар
- 1934 йылда тыуғандар
- Смоленск өлкәһендә тыуғандар
- 27 март көнө вафаттар
- 1968 йылда вафаттар
- Владимир өлкәһендә вафат булғандар
- Советтар Союзы Геройҙары
- Ленин ордены кавалерҙары
- «Сиҙәм ерҙәрҙе үҙләштергән өсөн» миҙалы менән наградланыусылар
- III дәрәжә «За безупречную службу» миҙалы менән наградланыусылар
- СССР космонавтары
- СССР-ҙың атҡаҙанған спорт мастерҙары
- Социалистик Хеҙмәт Геройҙары БХР
- ЧССР Хеҙмәт Геройҙары
- Вьетнам Хеҙмәт Геройҙары
- Георгий Димитров ордены кавалерҙары
- Карл Маркс ордены кавалерҙары
- ВХР Байраҡ ордены кавалерҙары
- «Индонезия Республикаһы Йондоҙы» ордены кавалерҙары
- Грюнвальд Тәреһе ордены кавалерҙары
- «Нил мәрйене» ордены кавалерҙары
- Плайя-Хирон Милли ордены кавалерҙары
- Клемент Готвальд ордены кавалерҙары
- Космонавтика


text:
Мәсетле районының Оло Ҡыҙылбай һәм Сосновка ауылдарын яңы күпер тоташтырҙы
Мәсетле районының Оло Ҡыҙылбай һәм Сосновка ауылдары халҡы тормошонда күп йылдар көткән ваҡиға булды — ике ауыл араһындағы Әй йылғаһы аша металл конструкцияларҙан яңы күпер һалынды (оҙонлоғо 105 метр). Күперҙе асыу тантанаһына ауылдар халҡы, күперҙе төҙөүселәр – «Ҡыҙылбай» яуаплылығы сикләнгән йәмғиәте эшселәре, район етәкселәре йыйылды.
Күперҙе асып, Мәсетле районы хакимиәте башлығы Иван Могильников 1-се Сорғот төҙөлөш-монтажлау тресы идарасыһы, ошо күпер төҙөлөшөнә 17 миллион һум аҡсаһын индергән Оло Ҡыҙылбай ауылы кешеһе Рәзиф Миңлеәхмәтовҡа ихлас күңелдән рәхмәт әйтте һәм яҡташына район хакимиәтенең Рәхмәт хатын тапшырҙы.
Рәзиф Миңлеәхмәтовҡа шулай уҡ Әләгәҙ ауыл советы башлығы Тәлғәт Вәлитов һәм ветерандар Ләбиб Зарипов менән Клара Хөснуллина ла рәхмәтен еткерҙе.
Күперҙе файҙаланыуға тапшырыу алдынан Оло Ҡыҙылбай ауылының имам-хатибы Рәвиз Сөнәғәтуллин аят уҡыны.


text:
Күмертауҙа «Берҙәм Рәсәй» көнө үтте
БР Хөкүмәте Премьер-министры урынбаҫары Сергей Афонин етәкселегендәге «Берҙәм Рәсәй» партияһының төбәк бүлексәһе делегацияһы Күмертауҙа «Берҙәм Рәсәй» көнөндә ҡатнашты. Был сара меңләгән күмертаулылар ҡатнашҡан «Сәләмәтлек аҙналығы»на йомғаҡ яһау көнө менән тап килде. «Сәләмәтлек аҙналығы» сиктәрендә ҡалала бер нисә спорт сараһы – дөйөм ҡала күләмендәге иртәнге зарядка, волейбол буйынса ҡала кубогы, өҫтәл теннисы буйынса шәхси беренселек, шашкалар буйынса блиц-турнир үтте.
Ҡаланың Чемпиондар парадында Күмертауҙың данлыҡлы спортсыларын наградлау тантанаһы үтте. БР Йәштәр сәйәсәте һәм спорт министрлығының маҡтау грамоталарын, «Рәсәйҙең спорт мастеры» исемдәрен, «Башҡортостан Республикаһының иң яҡшы физкультура һәм спорт хеҙмәткәре» почет билдәләрен уларға БР йәштәр сәйәсәте һәм спорт министры урынбаҫары Руслан Ғизәтуллин тапшырҙы. Ҡала округы хакимиәте башлығы Борис Беляев иһә спортсыларға Күмертау хакимиәтенең Почет грамоталарын, шулай уҡ ҡалалағы спорт сараларында әүҙем ҡатнашҡандарға рәхмәт хаттары тапшырҙы.
«Берҙәм Рәсәй» көнөндә Күмертауҙа физкультура-һауыҡтырыу комплексына нигеҙ ташы һалыу тантанаһы үтте. БР Хөкүмәте Премьер-министры урынбаҫары Сергей Афонинға һәм Күмертау хакимиәте башлығы Борис Беляевҡа яңы спорт объекты төҙөлөшөн башлауҙы символлаштырыусы ҡаҙаҡты ҡағыу хоҡуғы бирелде. Шулай уҡ был көндө ҡалалағы ихаталарҙың береһендә хоккей майҙансығы асылды.
«Берҙәм Рәсәй» көнө сиктәрендә йәнә Халыҡ-ара ололар көнөнә арналған байрам концерты үтте; «Брейн-ринг» интеллектуаль уйын клубының көҙгө миҙгеленә старт бирелде; Тыныслыҡ майҙанында ҡалалағы хоҡуҡ һаҡлау йүнәлешендәге мәктәптәрҙең, Ғәҙәттән тыш хәлдәр министрлығы һәм кадет кластарының «Ватанға хеҙмәт итәм!» тип аталған парады үтте. Көн дауамында ҡала халҡы универсаль йәрминкәлә ауыл хужалығы тауарҙары, үҫентеләр һәм хужалыҡ тауарҙары һатып ала алды.
«Берҙәм Рәсәй» делегацияһы педагог-мәғрифәтсе Мөхәммәт Исҡужин исемен йөрөткән урамдың байрамында ла булды. Байрам сиктәрендә бында «Оҫта ҡулдар», «Асфальтҡа һүрәт төшөрөү», «Теләктәр ағасы» кеүек ижади оҫтаханалар һәм күңел асыу майҙансыҡтары эшләне, биҙәү-ҡулланма һәм техник сәнғәт күргәҙмәләре һәм «Уңыш – 2011» күргәҙмәһе ойошторолдо.
«Берҙәм Рәсәй» партияһы төбәк бүлексәһе делегацияһы һуңынан партияның урындағы сәйәси советы ултырышында ҡатнашты.


text:
Силәбе өлкәһе башҡорттары ҡоролтайы балалар өсөн Яңы йыл байрамын үткәрҙе
Силәбе өлкәһенең «Мегаполис» мәҙәни-күңел асыу комплексында Арғаяш, Ҡоншаҡ, Сосновка райондары һәм Копейск ҡалаһының мәктәп уҡыусылары өсөн Яңы йыл тамашаһы үткәрелде. Ойоштороусылар – Силәбе өлкәһе башҡорттары ҡоролтайы.
Байрамға 120 бала килде, күпселеге ауыл еренән. Улар төрлө костюмдар әҙерләгән. Балалар өсөн Ҡарһылыу, Ҡыш бабай, Мәскәй әбей ҡатнашлығындағы тамаша ойошторолдо. Кескәйҙәр шиғыр ятланы, шыршы тирәләй бейене, Яңы йыл йырҙарын йырланы.
Бынан һуң балалар боулинг уйнарға юлланды. Асыҡланыуынса, боулингты улар тәүгә күргән. Силәбе өлкәһенең Башҡорт йәштәре иттифағы активисы Денис Әйүпов уларға ярҙамға килде. Балалар әйтеүенсә, был иң яҡшы Яңы йыл бүләге булған. Уйнап алғандан һуң, уларға татлы бүләктәр тапшырылды.


text:
Республикала сәләмәт торош яҡлылар автоуҙыш үткәрәсәк
29 мартта Өфөлә наркотиктар әйләнешенә контроллек итеү органдары булдырылыуына 10 йыл тулыуға арналған ике көнлөк автоуҙыш үтә. Уны ойоштороусылар булып РФ Наркотиктар әйләнешенә контроллек итеү буйынса федераль хеҙмәт Төньяҡ-Көнбайыш квалификация күтәреү институтының Өфөләге филиалы, Рима Баталованың «Милләт йәшлеге» төбәк йәмәғәт фонды, Бөтә Рәсәй полиция ассоциацияһының Башҡортостан төбәк бүлексәһе һәм БР «Айсыуаҡ – Ай һәм Ҡояш» ҡатын-ҡыҙҙар йәмәғәт клубы сығыш яһай.
Сараны ойоштороусылар хәбәр итеүенсә, автоуҙыш Башҡортостандың төньяҡ-көнбайыш төбәге, атап әйткәндә, Шаран һәм Мишкә райондары буйлап үтәсәк. Уҙыш барышында ойоштороусылар йәштәрҙе сәләмәт йәшәү рәүешенә өгөтләргә, наркотиктар, алкоголле эсемлектәр ҡулланмаҫҡа, тәмәке тартмаҫҡа саҡырырға ниәтләй.
Автоуҙыш иртәнге сәғәт 9-ҙа Конгресс-холл бинаһы янында старт ала.


text:
Белгестәр ситтә әҙерләнәсәк
Республика президенты указы менән 2012-се йылға тиклем кадрҙар әҙерләү, сит илдәрҙә уларҙың белемен камиллаштырыу тураһындағы маҡсатлы программа раҫланғайны.
Донъяның алдынғы ғилми үҙәктәрендә белем алыу хоҡуғын биреүсе республика грантына өлкән курс студенттары, аспиранттар, йәш ғилми хеҙмәткәрҙәр, шулай уҡ дәүләт ойошмаһы һәм ширҡәттәрҙә эшләүселәр дәғүә итә ала. Төп талап сит телде яҡшы белеү һәм уҡырға теләк. Республиканың мәғариф министры, ошо программа үтәлеше өсөн яуаплыларҙың береһе Зиннәт Аллаяров нишләптер башҡортса интервью биреүҙән ҡырҡа баш тартты. Ул ғәҙәттәгесә сит телдә һөйләү менән сикләнде. Cит илдә республика белгестәрҙе, халыҡара иҡтисад һәм хоҡуҡ, административ идаралыҡ, ауыл хужалығы, архитектура, төҙөлөш, социаль яҡлау, мәғлүмәт технологиялары, барлығы 10 йүнәлеш буйынса әҙерләргә ниәтләнә.
Киләсәктә ихтыяждан сығып исемлектең ҙурайыуы ла мөмкин. Хөкүмәт комиссияһы ултырышында билдәләнеүенсә, грант алыусылар араһында конкурс яҡын арала үткәреләсәк һәм был хаҡта киң мәғлүмәт сараларында алдан хәбәр ителәсәк. Дәғүәселәргә махсус имтихан тоторға тура киләсәк. Һынауҙарҙы уңышлы үткәндәр менән килешеү төҙөләсәк. Грант алыусы уҡыуҙы тамамлағандан һуң тыуған яғына ҡайтып кәм тигәндә лә өс йыл эшлргә тейеш.
Доньяның алдынғы юғары уҡыу йорттарына Башҡортостан быйыл 30 белгесте уҡырға ебәрергә иҫәп тота. Тәжрибә өмөттәрҙе аҡлай ҡалһа, сит илдәрҙә белемен камиллаштырыусылар һаны арттырыласаҡ. Сөнки, хөкүмәти комиссияһы ултырышында билдәләнеүенсә, халыҡ хужалығында алдынғы ҡарашлы, белемле идарасыларға иғтыяж ҙур әле.


text:
Республикала һаулыҡ һаҡлауҙы модернизациялау стандартлаштырыуҙан башланасаҡ
Медицина ярҙамы стандарттарын ғәмәлләштереү һаулыҡ һаҡлау системаһын модернизациялауҙың беренсе этабы буласаҡ. Уларҙа табиптың нимә эшләргә, пациентты нисек дауаларға тейешлеге аныҡ күрһәтелгән. Был хаҡта журналистар менән осрашыуҙа БР һаулыҡ һаҡлау министры Георгий Шебаев хәбәр итте. Стандарттарҙы махсус медицина ғилми-тикшеренеү институттары әҙерләй.
— Программаның бөтөн суммаһының 60 проценты тиерлек тап ошо стандарттарҙы индереүгә йүнәлтелә. Ошо сумма сиктәрендә ярайһы ҙур өлөш медицина хеҙмәткәрҙәре хеҙмәтенә түләүгә барасаҡ. Тәү сиратта «Һаулыҡ» милли проекты сиктәрендә өҫтәмәләр алмаған белгестәргә. Уларҙың эш хаҡы уртаса 15 процентҡа артасаҡ, — тип хәбәр итте министр.


text:
Фото:
Республика уҡыусылар Спартакиадаһында Өфөнөң Киров районы егеттәре футболда иң яҡшылары
Фото:
Өфөлә «Ҡыҙҙар майҙаны»нда футбол буйынса Башҡортостан Республикаһы уҡыусыларының Спартакиада ярыштары тамамланды. Тренер Юрий Суренский етәкселегендәге Өфөнөң Киров районы командаһы чемпион исемен яуланы.
Икенсе урында Стәрлетамаҡ егеттәре. Өсөнсө приз йәнә өфөлөләргә эләкте, әммә был юлы ҡаланың Орджоникидзе районы йәштәренә.
Артабан урындары буйынса Межгорье, Ишембай, Туймазы һәм Нефтекама командалары килә.
Еңеүсе команданың һөжүмсеһе Денис Комолов иң яҡшы бомбардир булды (10 гол).
Ярыш йомғаҡтары буйынса республиканың йыйылма командаһы тупланасаҡ, ул артабан Рәсәй уҡыусылары Спартакиадаһында сығыш яһаясаҡ.


text:
Өфөлә юғары сифатлы йорт төҙөлдө
Өфөнөң «Глумилино» биҫтәһендә «Газпром трансгаз Өфө» яуаплылығы сикләнгән йәмғиәте хеҙмәткәрҙәре өсөн сираттағы күп ҡатлы йорт төҙөлдө. 138 фатир өй туйлаусыларға уникаль корпоратив ипотека кредитлауы программаһы буйынса һатыласаҡ, уға ярашлы проценттарҙы түләүгә сығымдарҙы предприятие үҙ өҫтөнә аласаҡ.
Яңы йортта төҙөлөш-монтажлау эштәре 2010 йылда башланып, 2012 йылдың октябрендә тамамланған. Әлеге ваҡытта йорт алды территорияһы төҙөкләндерелгән, үҫентеләр ултыртылған, балалар ҡаласығы булдырылған.
Объектты файҙаланыуға тапшырыу айҡанлы үткәрелгән тантаналы сарала «Газпром трансгаз Өфө» йәмғиәтенең генераль директоры Шамил Шәрипов сығыш яһаны. Яңы йортта балаларҙың шат тауыштары йышыраҡ яңғыраһын, тине ул өй туйлаусыларҙы ҡотлап.
– «Газпром трансгаз Өфө» социаль йүнәлештә эшләгән компания булып тора. Уның хеҙмәткәрҙәре өсөн төҙөлгән йорт – юғары сифатлы. Ҡыҙғанысҡа ҡаршы, беҙ ҡала буйынса төҙөлөш йәһәтенән бындай кимәлгә әлегә етә алмайбыҙ. Был йорт – баш ҡаланың өлгөлө объекттарының береһе булып тора, — тине Өфө хакимиәте башлығы Ирек Ялалов.
Уның һүҙҙәренсә, ҡаланы бюджет ресурстары иҫәбенә генә үҫтереп булмай. Үҙҙәренең хеҙмәткәрҙәре өсөн төрлө программаларҙы тормошҡа ашырған ҙур сәнәғәт предприятиеларының ярҙамынан тыш, Өфөлә йылына бер миллион квадрат метр күләмдә торлаҡ төҙөү мәсьәләһен хәл итеп булмаясаҡ, тине ҡала мэры. Бындай күләмгә беҙ өс йылдан сығырға тейешбеҙ. Ирек Ялалов һүҙҙәренсә, 2012 йылда Өфөлә 720 мең квадрат метр торлаҡ файҙаланыуға тапшырыласаҡ. Һәм бында ла «Газпром трансгаз Өфө» йәмғиәтенең өлөшө ҙур.


text:
Ирәмәл
Ирәмәл (урыҫ. Иремель) — ҙурлығы буйынса Көньяҡ Уралда урынлашҡан икенсе бейеклек, Башҡортостан республикаһы Белорет районының төньяҡ-көнсығышында һәм Учалы районының төньяҡ-көнбайышында.
Тау үҙендә ике түбәне бәйләй:
* Оло Ирәмәл (түбәһе яҫы таулыҡ), бейеклеге 1582,3 м;
* Бәләкәй Ирәмәл, бейеклеге 1449,4 м.
Ике түбә араһындағы биләндең киңлеге яҡынса 1 км һәм бейеклеге 1200—1250 м.
Оҙонлоғо төньяҡ-көнсығыштан көньяҡ-көнбайышҡа тиклем 12 км тәшкил итә, төньяҡ-көнбайыштан көньяҡ-көнсығышҡа табан — 8 км.
Тауҙың итәгендә сығанаҡ йылғалар аға Тығын (Оло Аунар ҡушылдығы), Иһәнәк, Оло Аунар, Карагайка (Төлөк ҡушылдығы) һәм Төлөк. Был йылғалар Әүәләк һыртында аға башлаған Ағиҙелдең ҡушылдыҡтары.
Башҡортостан Хөкүмәте ҡарары менән Ирәмәл тауы территорияһы, (шул иҫәптән Әүәләк һырты) тәбиғи парк тип иғлан ителде.
Галерея[үҙгәртергә | вики-тексты үҙгәртергә]
-
-
-
БДУ студенттары Ирәмәл башында


text:
Тикшереү 370 мең ҡаҙна аҡсаларының ҡайҙа юғалғанын асыҡлаясаҡ
БР Прокуратураһы БР юстиция министры урынбаҫарҙарының береһенең эше буйынса материалдарҙы ҡабаттан тикшереүгә ебәрҙе. Билдәле булыуынса, 2008 йыл аҙағында БР Юстиция министрлығы ниндәйҙер яуаплылығы сикләнгән йәмғиәт менән «ГАЗель» автомобиле һатып алыуға контракт төҙөй. Финанс документтарын, уға ҡул ҡуйыуға хоҡуғы булмаһа ла, министр урынбаҫарҙарының береһе тултыра. Автомашина ҡайтарылғандан һуң ғына 70 процентын түләүҙе күҙаллаған контрактҡа ҡарамаҫтан, ул шунда уҡ йәмғиәткә бар сумманы – 370 мең һумды күсерә. Ә машина министрлыҡтың гаражында һаман юҡ.
Хәҙер был эш менән БР Прокуратураһы ҡарамағындағы Тикшереү комитеты шөғөлләнә.


text:
Аҡса күсереү
Был әле аңлата төҫтә иконок тигәнде аңлата тәржемә?
- Ҡыҙыл – тәҡдирҙең эшләнде
- Һары – тәржемә һикергәләй, робот
- Йәшел – тәржемә яһалды буйынса хоҡуҡтары (йәки бер раҫланған)
Нисек тыярға билдәле бер-се текст тәржемә итеү?
no_translate“, мәҫәлән:
This text is not translated
Һеҙ шулай уҡ атаһыҙ ҡулланырға кәрәк ортон кәрәк булғанда:
[tp no_translate="y"] This text is also not translated [/tp]
Код HTML-тег шулай уҡ юл ҡуймаҫҡа тәржемә итеү:
$this_code_won't_be_translated
Нисек пометить постты теле буйынса шаблон?
Кире ҡайтарыу: унан һуң яңғырай версияһы плагина ябай тамғаларға мөмкинлек бирә штанга менән телде һайлағыҙ ҡырҙа, ул барлыҡҡа киләсәк түбәнерәк итеп
Минең күсереп яҙыу бар туп-тулы итеп, аламмы ҡулланырға уның урынына текст өсөн фрай?
Обвернуть хәҙерге ваҡытта булған код текст:
[tp not_in="es"]Hello, World[/tp]
Өҫтәргә тексты яңы ер өҫтөнән завернуть киләһе коды::
[tp lang="es" only="y"]Hola, Mundo[/tp]
Буламы ҡуллана, төрлө образдар, төрлө телдәр темалар минең?
$my_transposh_plugin->target_language бер өлөшө булараҡ дескриптив һурәттәре, был мөмкинлек бирәсәк загрузить башҡа һурәттәре ярашлы итеп, ағымдағы теле. Сифатында альтернатива, был урындарҙа ҡыҫҡа поддерживается ҡуллана атаһыҙ
mylang ҡыҫҡа, шул тиклем буласаҡ миҫалында:

Мин телем өсөн күсерергә title тег (йәки теләсә башҡа ниндәй Мета-тег)
Мин ҡулланам ҡыҫҡа өсөн номер өйҙәргә ҡарау минең текст тел шаблон буйынса, әммә ул барыбер отражает
Администрацияһы / Урынлаштырыу
Был әле аңлата төҫтә административ тапшыралар интерфейс?
- Йәшел – был тел булып тора, актив, һәм барлыҡ ҡулланыусылар буласаҡ күрергә, уның
- Һары – бары файҙаланыусылар-тәржемәсе әлеге күрергә мөмкин йоҡа тар таҡта (был мөмкинлек отключены һуң анонимно тәржемә итеү ҡарарға була)
- Буш – тел булмаясаҡ отображаться был виджет
Нимә ул переваривание береһе телдәр өсөн ҡулланыла торған?
Ниндәй өҫтөнлөктәр был рөхсәт анонимно тәржемә итеү?
Мин билдәләне плагин һәм һис бер нәмә лә булманы
Иҫегеҙгә төшөрәбеҙ, түбәндәге ҡағиҙәләре "ҙур механизмда һ. б."
- Тел, поместный нисек видимое эйә буласаҡ, үҙ флагы, показаний эсендә виджет.
- Тел, отмеченные өсөн редактирования мөмкинлек бирәсәк, тәржемәсе (кем билдәләп үтелде "кем ала күсерергә' ағза) өсөн яңыртыуҙы ҡул менән отредактировал сәхифәне. мин.е. күсерергә флажок буласаҡ отображаться был виджет.
- Ти автоматическое тәржемә итеү буласаҡ автомат рәүештә сара күсерергә (түгел, талап итә сиктәре режим редактирования) өсөн барлыҡ шул ҡарау сара ирекле рәүештә, уларҙың роле арҡаһында. Әммә был буласаҡ аша өсөн генә түгел, телдәрен, поместный нисек редакторы.
Шулай уҡ – рәхим итеп, приложить өҫтәмә тырышлыҡ ҡуйырға тикшереү өсөн HTML, өҫтәмә добавление тегов, улар асыла " шаблоны килтерергә мөмкин парсы яҡты донъя менән хушлашҡан. Ҡулланырға W3C валидатор сервис тулыраҡ мәғлүмәт өсөн. Әгәр барыһы да астроно дөрөҫ барыбер ҙә бер ни ҙә бара, рәхим итеп, святитель менән етәксе һ. б..
Мин билдәләне плагин һәм һис бер нәмә лә булманы - темаларға бәйле
Нисек торғоҙорға резервную күсермәһен
Һин беләһең, минең хаҡта бөтә transposh дружелюбие хостинг-провайдеров?
Минең бар, һуңғы версия тик мин алмыйм һайларға флагтарын виджет
Версия 0.9.3 – Ә ҡайҙа ул минең флагтар бара?
Модификациялау
Минең маҡсат телде килеп сыҡмай теле исемлегендә
Мин ҡулланам флагы интерфейс теләйбеҙ үҙгәртергә флагы өсөн ҡулланыла, ҡайһы бер тел
Мәҫәлән, үҙгәртеү өсөн флагы өсөн урыҫ теле звездное-полосатый флагы менән Юнион Джек табабыҙ следующая строку
'en' => 'English,English,us,en_US',
Һәм уны үҙгәртеү:
'en' => 'English,English,gb,en_US',
Иғтибар итегеҙ, был эшләй, бер тартмасы ғына Номерҙар өсөн css версияһы виджет, бының өсөн: CSS версияһы итһәгеҙ эйә булыу өсөн үҙгәртергә һүрәте, используемые.
Шул тиклем иҫке өҫтәргә плагин интерфейс ҡулланмайса бокова панелдәр виджет?

Әгәр телисез икән, ҡулланырға виджет стилендә башҡа күберәк шаблон буйынса һәм стиль исеме, ҡуллана атаһыҙ кеүек нәмә:
'Translation', 'widget_file' => 'flags/tpw_flags.php')); }?>
Виджет файл ысынлыҡта кергәндә, исходно файлдың виджет был каталог виджет суб, һеҙ күрергә мөмкин булған барлыҡ варианттар" беҙҙең сайтын эшләү. Ҡайһы бер ҡыҙыҡ үҙ эсенә опции
'flags/tpw_flags_css.php' һәм
'select2/tpw_select2.php'. Һеҙ шулай уҡ атаһыҙ тикшерергә барыһы да ағымдағы параметрҙары етәксе һ. б. виджет галереяһы.
Әгәр телисез икән, күңелебеҙҙең, тыштан ғына булған .JS .CSS керетелмәй, рәхим итеп, онотмағыҙ өҫтәргә ext_call парҙарға ошай:
'Translation', 'widget_file' => 'flags/tpw_flags.php'),true); }?>
Мин телем алырға ағымдағы тел айға алыу минең коде/темаһыБашлап версияһы 0.8.4 ҡуллана атаһыҙ, түбәндәге глобаль функциялары:
transposh_get_current_language();
Телем-минең үҙ CSS һурәттәре менән меньше флагтар
Билдәле бер проблемалар
Мин иҫке түбәндәгеләрҙе тураһында мәғлүмәт биреү
(syntax error, unexpected T_STRING, expecting T_OLD_FUNCTION or T_FUNCTION or T_VAR)
Мин иркен алам биттәре булғанда, переведены бит
Плагин эшләй артыҡ яй/потреблять артыҡ күп байлыҡтар министрлығы/минең хостинг-провайдер тели мине үтерергә/стр тиҙлек режимын күрһәткестәр артыҡ юғары түгел
- Беҙ тәҡдим итәбеҙ ҡулланырға локальное кеширования хәтер плагин, мәҫәлән АРС. Файҙаланып, был киңәйтеү PHP байтаҡ кәметергә мөмкинлек бирә йөкләнеше һеҙҙең MySQL серверы.
- Беҙ шулай уҡ өгөт-нәсихәт биреү итәбеҙ урнаштырырға WordPress плагин кеширования шундай уҡ WP-супер-Кэш
Әгәр ҙә Һеҙ был атаһыҙ, иң яҡшы хостинг тәҡдим ителә, беҙ буген бында ниндәй ҙә булһа, сөнки кем дә тәҡдим итә беҙгә бер төрлө лә әлегә яуап биреү �
Интерфейс күренә перепутала
Шәхси именлек хакимлығы флагтар мәсьәләләре бар, ИЕ минең өсөн ҡулланыусылар
Минең тема-файҙаланыу cufon белешмәләр өсөн шрифтов һәм тәржемә испортиться
Мин ҡулланам URL-адрес функцияларын тәржемә итеү һәм ҡайһы бер биттәре һумын кире ҡайтарҙылар 404 - бите түгел найден
Фиксация был хаталар яһалырға юлы менән мөмкин булһа отключены был функциялары, йәки өҫтөндә эш мәғлүмәттәр базаһы менән туранан-тура ҡуймаҫ өсөн, дублировать. Киләсәктә беҙ исправил задний рөхсәт URL-адресы бар, булыу өсөн күп предками.
Плагины
зинһар өсөн, ҡарағыҙ, етәксе һ. б. плагин яйлаша алыу матрица етәксе һ. б. үҫтереү % Тирәһе, түгел стесняйтесь уға мөмкин взностар.
Ярҙам плагинов: PHP тиҙ арала өсөн
Ҡулланыусылар PHP тиҙ арала туранан-тура киләсәк декодировать, өҫтәргә "transposh.js" исемлегенә игнорируйте, баҫығыҙ "текстовой конфигурац" ҡайҙа ул уны активити.
Ярҙам плагинов: Гугл-йыуан эсәк сайта-һәм XML
do_action('sm_addurl', $page);
Беҙ ышанабыҙ, буласаҡ версияһы мөмкин буласаҡ был шаблон буйынса, һәм хәҙер атаһыҙ исправленный1 файл етәксе һ. б. менән сайттың.
Үҙгәргәндән һуң телдәрен ҡулланыу, һеҙ приветствовать башлап ебәреү өсөн яңы сайттың раскраски.
Кире ҡайтарыу 27/3/12: Иғтибар итегеҙ, был версия 4 бета хуплай буйынса transposh шаблон буйынса, кәрәк түгел, бер нәмә лә эшләргә лә.
Ярҙам плагинов: РГ-супер-Кэш
Бетеүгә неполадки
Тәржемә Булмай
- Тикшерегеҙ, transposh.js керетелә HTML
- Тикшерегеҙ, юҡмы, иҫке версияһы jQuery.js булараҡ включено буйынса һеҙҙең темаһы
- Ҡарағыҙ әле, һеҙҙең браузер Ала " хаталар консоли
- Ҡарағыҙ әле исправление мәғлүмәттәр базаһы буйынса transposh был настройках
- Ҡарағыҙ әле өйҙәргә алға китеш бар (ярҙам итә ала, әгәр бар jQueryUI конфликт)
- Ҡарағыҙ әле файҙаланырға күсерергә барыһы өсөн бәйләнеш сараһы урнаштырырға бурыслы " юл настройках
Тәржемә туҡтап ҡала уртаһында сара
- Инанығыҙ һеҙҙең HTML-код уҙа тикшереү W3C
- Инанығыҙ юҡ сираты символдарын протос" (бындай булараҡ utf+0003), бындай ҡайсағында ҡайсағында шул выставки береһе Word
Мин алмыйм күрергә тәржемә интерфейса һуң нажия иконки на сара ҡайтанан ҡороу
Һеҙ шулай уҡ атаһыҙ ауыҙ ҡулланырға jQueryUI предопределить көсәйтелгән параметр (1.8.24 яҡшы һаны)


text:
22 август
22 август — григориан стиле буйынса йылдың 234-се (кәбисә йылында 235) көнө. Йыл аҙағына тиклем 131 көн ҡала.
Йөкмәткеһе
Байрамдар[үҙгәртергә | вики-тексты үҙгәртергә]
- Рәсәй — Рәсәй Федерацияһының Дәүләт флагы көнө.
Тарихи ваҡиғалар[үҙгәртергә | вики-тексты үҙгәртергә]
- 1864 — I Женева конвенцияһына ҡул ҡуйыла.
- 1865 — Уильям Шепперд шыйыҡ һабынға патент ала.
- 1921 — РСФСР составында Коми (Зырян) автономиялы өлкәһе ойошторола.
- 1989 — Ҡаҙаҡ теле Ҡаҙаҡ ССР-ында (1991 йылдан Ҡаҙағстан Республикаһы) дәүләт теле итеп иғлан ителә.
- 1990 — «Эхо Москвы» радиостанцияһының тәүге эфиры.
- 2012 — Рәсәй рәсми нигеҙҙә Бөтө донъя сауҙа ойошмаһына инде.
Был көндө тыуғандар[үҙгәртергә | вики-тексты үҙгәртергә]
- 1887 — Солтанов Вәсим Хафиз улы, XX быуат башы яҙыусыһы.
- 1908 — Рим Сыртланов, башҡорт театр актёры, РСФСР‑ҙың атҡаҙанған (1955), БАССР-ҙың халыҡ (1954) артисы.
- 1924 — Аҡназаров Зәкәриә Шәрәфетдин улы, совет дәүләт һәм сәйәсәт эшмәкәре. 1962—1986 йылдарҙа Башҡорт АССР-ы Министрҙар Советы Рәйесе.
Был көндө үлгәндәр[үҙгәртергә | вики-тексты үҙгәртергә]
- 1978 — Ҡорбанғәлиев Мөхәмәтғәбделхәй Ғәбиҙулла улы, күренекле башҡорт дин әһеле, Башҡорт милли хəрəкəте эшмәкәре.


text:
Февраль айында төбәктә пенсия 4 процентҡа арта Фото: Олег Яровиков
Февраль айында төбәктә пенсия 4 процентҡа арта
Февраль айында төбәктә пенсия 4 процентҡа арта Фото: Олег Яровиков
ӨФӨ, 2016 йыл, 21 ғинуар. /«Башинформ» мәғлүмәт агентлығы, Ғәлиә Нәбиева/.
Быйыл февралдә эшләмәгән пенсионерҙарҙың страховкалау пенсияларын индексациялау күләме 4 процент тәшкил итәсәк. Апрелдә дәүләт пенсия тәьминәте буйынса, шул иҫәптән социаль пенсиялар 4 процентҡа индексациялана, тип хәбәр иттеләр Рәсәй Пенсия фондының Башҡортостан бүлексәһендә.
Эшләмәгән пенсионер статусы 30 сентябргә ҡарата билдәләнә. Шәхси эшҡыуарҙар, нотариустар, адвокаттар 2015 йылдың 31 декабренә тиклем Пенсия фондында иҫәптә торһа, улар эшләүсе тип иҫәпләнә.
Рәсәй Пенсия фонды 2015 йылдың 30 сентябренән һуң хеҙмәт эшмәкәрлеген туҡтатҡан бөтә пенсионерҙарға ла февраль индексацияһын иҫәпкә алып страховкалау пенсияһын алыу өсөн ваҡытында ғариза бирергә кәңәш итә.


text:
Иглин районында «Һаумыһығыҙ, яҡташтар!» байрамы үтте
Иглин районының Ҡалтыман ауылында «Һаумыһығыҙ, яҡташтар!» байрамы үтте. Ауыл халҡы был сараға ныҡлап әҙерләнгән: ремонт эштәре үткәргән, ихаталарын төҙөкләндергән.
Ауыл халҡын байрам менән район һәм ауыл Советы етәкселеге ҡотланы. Етәкселәр билдәләүенсә, ауыл биләмәләрен төҙөкләндереү урындағы хакимиәт эшмәкәрлегенең төп йүнәлештәренең береһе булып тора. Быйыл районда алты километр юл түшәлгән, барлыҡ бюджет ойошмалары төҙөк хәлдә, ауылдарҙа график буйынса көнкүреш ҡалдыҡтарын сығарып түгеү ойошторолған. Халыҡ «Иң яҡшы ихата» конкурсында әүҙем ҡатнаша.
Байрам ҡунаҡтары өсөн концерт, күргәҙмә, төрлө уйындар, аттракциондар, спорт ярыштары ойошторолдо.


text:
Төбәк етәксеһе Башҡортостан Президенты кандидатына кәрәкле өс нигеҙҙе билдәләнеФото: Андрей Старостин
Төбәк етәксеһе Башҡортостан Президенты кандидатына кәрәкле өс нигеҙҙе билдәләне
Төбәк етәксеһе Башҡортостан Президенты кандидатына кәрәкле өс нигеҙҙе билдәләнеФото: Андрей Старостин
Рөстәм Хәмитов 28 апрелдә киләсәк республика Президенты һайлауҙарында үҙенең ҡатнашыу ниәте тураһында белдерҙе. Бындай ҡарарҙы ул, уның фекеренсә, һәр кандидатҡа кәрәкле өс нигеҙҙән сығып ҡабул итте, улар: халыҡтың ярҙамы, Рәсәй Президентының ярҙамы һәм дәғүә итеүсенең үҙенең кешеләр мәнфәғәтенә эшләргә теләге.
— Халыҡ республика етәксеһе булырға теләгән кешене хупларға тейеш. Йәки уны алдағы эше буйынса белергә, йәки был кешенең яҡшы уңыш тарихын, был тормошта ул нимәгәлер өлгәшкәнен белергә, — тине Рөстәм Хәмитов. — Икенсе мотлаҡ шарт – ил Президентының ярҙамы, сөнки ил етәкселеге менән бындай үҙ-ара килешеп эш итеү булмаһа буласаҡ башлыҡ, ул ниндәй генә булмаһын, эшләй алмаясаҡ. Федераль власть органдары менән бындай үҙ-ара йоғонто яһау булырға тейеш. Өсөнсө – кешенең үҙенең теләге, ул үҙен шәхси сифаттары: ойоштороу, коммуникациялы мөмкинлектәре ҡарашынан баһаларға тейеш. Әгәр кеше был эште ысынлап-та үтәй алыуын күрһә, әгәр ул үҙ эшмәкәрлегенә яуаплы ҡараһа, әгәр республика етәксеһе урынын ул кешеләргә файҙа килтереү яғынан баһалаһа, ә үҙ кеҫәләрен байытыуҙан түгел, ул саҡта, әлбиттә, был яҡшы аргумент.
Республика башлығы, был бөтә өс ҡәтғи мөһим сифат тап килгәндә кеше Президентҡа һайланыуға хоҡуҡлы, тип һыҙыҡ өҫтөнә алды.
— Кешеләрҙең дөйөм һәм тотош алғанда ярҙамы бар, быны социологик һорау алыуҙар, кешеләр менән осрашыуҙар күрһәтә. Ил Президенты менән беҙҙең яҡшы эш мөнәсәбәттәре. Өсөнсөнән, ошо йылдар эсендә кәрәкле эш тәжрибәһен туплағанымды аңлайым, республиканың ауыртҡан урындарын беләм һәм аңлайым. Нисек күп мәсьәләләрҙе хәл итеү кәрәклеген беләм һәм аңлайым. Беренсе, икенсе йылдарҙа эшләгәндә, нимәнелер тиҙерәк эшләп булыр кеүек тойолған ҡайһы бер тәьҫораттарымдан арындым. Әлбиттә, юҡ. Бынан тыш, бер нисә эре объектты башланыҡ, уларҙы тамамларға һәм, бәлки, тиҙерәк дауам итергә кәрәк, — тип һыҙыҡ өҫтөнә алды республика башлығы.
Рөстәм Хәмитов шулай уҡ лайыҡлы ярышташтар көтөүөн билдәләне.


text:
Өфө янындағы Йылҡыбай ауылында йәшәүселәр үҙ иҫәбенә юлдарҙы тәртипкә килтерергә мәжбүр
Өфө янындағы Йылҡыбай ауылында йәшәүселәр үҙ иҫәбенә юлдарҙы тәртипкә килтерергә мәжбүр. Әммә ул бер миҙгелгә лә түҙмәй. Сөнки ауылға илткән юлдан көнөнә ҡом тейәгән йөҙәрләгән машина үтә. Әммә ауыл янындағы карьер хужалары үҙҙәре емергән юлды тәртипкә килтереү өсөн бер ус та ҡом бирергә теләмәй тип зарлана урындағы халыҡ. Эшҡыуарҙарҙың был хәлгә үҙ яуабы бар. Бер төркөм кешеләр юл һылтауы менән ҡом карьерының бер өлөшөн ҡулға төшөрөп алырға уйлай имеш.
Вәғәҙәләр ишетеп арыған Йылҡыбайҙар быйыл яҙ юлдарҙағы соҡорҙарға үҙҙәре тотона. Бер нисә күрше берләшеп кемеһе материал, кемеһе техника, хәленән килгәне аҡса бүлеп тишектәрҙе ямап ҡуя. Бөтә эшкә киткән сығымдар йөҙәр мең һумға барып етә, ти улар.
Әммә бынан көн дә үткән йөк машиналары юлды бер нисә айҙа элекке хәлгә ҡалдыра.
Контроль булмауы менән файҙаланып эшҡыуарҙар йөктө бер нисә тапҡырға арттырып тейәй. Быны эшселәр үҙҙәре лә йәшермәй, юғиһә килем булмай, тип аҡлана улар.
Ауылдан бер нисә саҡырымда урынлашҡан карьерҙан көн дә тиҫтәләгән машина йөк менән сыға. Әммә ни өсөн ятҡылыҡ хужалары файҙаланған юлды рәтләр өсөн бер ус ҡомдо ла йәлләй тигән һорау менән уларҙың үҙҙәренә мөрәжәғәт итәбеҙ. “Баштрансгидромеханизация” йәмғиәте вәкилдәре осрашыуҙан баш тартты. Ә халыҡтан бындай мөрәжәғәт булманы, тип ышандырҙы.
Яңы асфальт та бында тиҙ арала булмаясаҡ. Калинин районына ҡараған Йылҡыбай ауылына илткән трасса киләһе йылға планға ингән, тик унда ремонт эштәре генә ҡаралған.
Карьерҙан ҡом сығарыуға ауыл халҡы ҡаршы түгел, уларҙы йөктө рөхсәт ителгәндән арттырып тейәү һөҙөмтәһендә юлдарҙың тиҙ боҙолоуы борсоуға һала.
Юлдарҙы аҙ булһа ла һаҡлап ҡалыу өсөн Йылҡыбай ауылында йәшәүселәр йөк машиналарын үлсәү пункты урынлаштырыуҙы һорай. Бының өсөн күрше Федоровка ауылы эргәһендә урын да билдәләнгән. Әммә бында майҙан әҙерләү өсөн 500 мең һум талап ителә. Бюджетта бындай аҡса, әлбиттә, юҡ. Йылҡыбайҙар юл тигеҙ һәм хәүефһеҙ булһын өсөн был сумманы үҙҙәре лә йыйырға әҙер.


text:
Сергей Афонин: «Торлаҡты арзанайтыу өсөн күберәк төҙөргә кәрәк»
— Торлаҡ арзаныраҡ булһын өсөн күберәк төҙөргә кәрәк, — тине «Ижтимағи электрон гәзит» сайтында үткән онлайн-конференцияла Башҡортостан Хөкүмәте Премьер-министры урынбаҫары — торлаҡ-коммуналь хужалыҡ министры Сергей Афонин. – Тап шул саҡта хаҡтарҙың төшөүе ихтимал.
Вице-премьерҙың әйтеүенсә, бының өсөн инженерлыҡ коммуникацияларына, территорияларҙы комплекслы үҙләштереү өсөн майҙандар әҙерләүгә бәйле бөтә шарттар булдырырға кәрәк.
— Төҙөлөш сифаты беренсе планда булырға тейеш. Был мәсьәлә өҫтөндә көн һайын эшләргә кәрәк, — тип билдәләне Сергей Афонин. — Республикала эконом-кластағы торлаҡ төҙөлөшө әүҙем алып барыла. Бөгөн Башҡортостанда торлаҡҡа мохтаж 60-70 мең кеше бар. Беҙҙә норматив база әҙерләнгән, бушлай ер участкалары бүлеү тураһында закон сығарылған. Шулай ҙа был йүнәлештәге эштәрҙе тағы ла ҡыҙыулатырға кәрәк.
Хәтерегеҙгә төшөрәйек, былтыр бөтә төр финанслау сығанаҡтары иҫәбенә республикала дөйөм майҙаны 2,1 млн квадрат метрлыҡ 23,5 мең фатир сафҡа индерелгән, был 2010 йылдағына ҡарағанда 5,1 процентҡа күберәк. Быйыл 2,3 млн кв. м төҙөү планлаштырыла.


text:
Әл-Фәджр сүрәһе
Әл-Фәджр сүрәһе (ғәр. سورة الفجر, Таң ) — Ҡөрьән Кәримдең 89-cы сүрәһе. Мәккәлә иңгән сүрә, 30 аяттан тора.
Ғәрәпсәһе[үҙгәртергә | вики-тексты үҙгәртергә]
سورة «البلد» 89
بِسْمِ اللّهِ الرَّحْمنِ الرَّحِيمِ
1. وَالْفَجْرِ
2.وَلَيَالٍ عَشْ
3. وَالشَّفْعِ وَالْوَتْ
4. وَاللَّيْلِ إِذَا يَس
5. هَلْ فِي ذَلِكَ قَسَمٌ لِّذِي حِجْر
6.أَلَمْ تَرَ كَيْفَ فَعَلَ رَبُّكَ بِعَادٍ
7.إِرَمَ ذَاتِ الْعِمَاد
8. الَّتِي لَمْ يُخْلَقْ مِثْلُهَا فِي الْبِلَاد
9.وَثَمُودَ الَّذِينَ جَابُوا الصَّخْرَ بِالْوَادِ
10.وَفِرْعَوْنَ ذِي الْأَوْتَادِ
11.الَّذِينَ طَغَوْا فِي الْبِلَادِ
12.فَأَكْثَرُوا فِيهَا الْفَسَادَ
13. فَصَبَّ عَلَيْهِمْ رَبُّكَ سَوْطَ عَذَابٍ
14. إِنَّ رَبَّكَ لَبِالْمِرْصَادِ
15.فَأَمَّا الْإِنسَانُ إِذَا مَا ابْتَلَاهُ رَبُّهُ فَأَكْرَمَهُ وَنَعَّمَهُ فَيَقُولُ رَبِّي أَكْرَمَنِ
16. وَأَمَّا إِذَا مَا ابْتَلَاهُ فَقَدَرَ عَلَيْهِ رِزْقَهُ فَيَقُولُ رَبِّي أَهَانَنِ
17.كَلَّا بَل لَّا تُكْرِمُونَ الْيَتِيم
18.وَلَا تَحَاضُّونَ عَلَى طَعَامِ الْمِسْكِينِ
19.وَتَأْكُلُونَ التُّرَاثَ أَكْلًا لَّمًّا
20. وَتُحِبُّونَ الْمَالَ حُبًّا جَمًّا
21. كَلَّا إِذَا دُكَّتِ الْأَرْضُ دَكًّا دَكًّ
22. وَجَاء رَبُّكَ وَالْمَلَكُ صَفًّا صَفّ
23.وَجِيءَ يَوْمَئِذٍ بِجَهَنَّمَ يَوْمَئِذٍ يَتَذَكَّرُ الْإِنسَانُ وَأَنَّى لَهُ الذِّكْرَى
24. يَقُولُ يَا لَيْتَنِي قَدَّمْتُ لِحَيَاتِ
25. فَيَوْمَئِذٍ لَّا يُعَذِّبُ عَذَابَهُ أَحَدٌ
26.وَلَا يُوثِقُ وَثَاقَهُ أَحَدٌ
27.يَا أَيَّتُهَا النَّفْسُ الْمُطْمَئِنَّة
28.ارْجِعِي إِلَى رَبِّكِ رَاضِيَةً مَّرْضِيّ
29. فَادْخُلِي فِي عِبَادِي
30. وَادْخُلِي جَنَّتِي
Транскрипцияһы[үҙгәртергә | вики-тексты үҙгәртергә]
1. Үәл-фәджр. 2. Үә ләйәәлин ғәшр. 3. Үә-шшәфғи үәл-үәтр. 4. Үә-лләйли иҙәә йәср. 5.Һәл фии ҙәәликә ҡасәмүл-лиҙии хиджр. 6.Ә ләм тәра кәйфә фәғәлә раббүкә биғәәд. 7. Ирамә ҙәәтил-ғимәәд. 8. Әлләти ләм йухләҡ миҫлүһәә фил-биләәд. 9. Үә-ҫәмүүдә-лләҙиинә джәәбүү-ссахра бил-үәәд. 10. Үә Фирғәүнә ҙил-әүтәәд. 11. Әлләҙиинә тағау фил-биләәд. 12. Фә'әкҫәруу фииһәл-фәсәәд. 13. Фәсаббә ғәләйһим раббүкә сәүта ғәҙәәб.14. Иннә раббәкә ләбил-мирсаад. 15. Фә'әммәл-иңсәәнү иҙәә мәбтәләәһү раббүһү фә'әкрамәһү үә нәғмәһү фәйәҡуулү раббии әкрамән. 16. Үә әммәә иҙәә мәбтәләәһү фәҡадара ғәләйһи ризҡаһу фәйәҡуулү раббии әһәәнән. 17. Кәлләә бәл ләә түкримүүнәл-йәтиим. 18. Үә ләә тәхаад-дуунә ғәләә тағәәмил-мискиин. 19. Үә тәькүлүүнә-ттурааҫә әкләл-ләммә. 20. Үә түхиббүүнәл-мәәлә хүббәң джәммәә. 21. Кәлләә иҙәә дүккәтил-арду дәккәң-дәккә. 22. Үә джә'ә раббүкә үәл-мәләкү саффәң-саффә. 23. Үә джии'ә йәүмә'иҙим-биджәһәннәмә йәүмә'иҙии-йәтәҙәккәруль-иңсәәнү үә әннәә ләһү-ҙҙикраа. 24.Йәҡуулү йәә ләйтәнии ҡаддәмтү лихйәәтии. 25. Фәйәүмә'иҙил-ләә йүғәҙҙибү ғәҙәәбаһү әхәд. 26. Үә ләә йүүҫиҡу үәҫәәҡаһү әхәд. 27. Йәә әййәтүһә-ннәфсүл-мутмә'иннәһ. 28. Ирджиғии иләә раббикә раадыийәтәм-мардыиийәһ. 29. Йәдхулии фии ғәбәәдии. 30. Үәдхулии джәннәтии.
Мәғәнәһе[үҙгәртергә | вики-тексты үҙгәртергә]
ӘЛ-ФӘДЖР (ТАҢ) СҮРӘҺЕ
Бисми-лләһи-ррәхмани-ррәхим!
1. Таң менән ант итәм! 2. Һәм ун төн менән ант итәм! 3. Һәм таҡ менән һәм йоп менән ант итәм! 4. Хәрәкәтләнгән саҡтағы төн менән ант итәм! 5. Әллә бында уйлаған кешегә ант түгелме? 6. Раббыңдың Ғәд халҡы менән нимә ҡылғанын күрмәнеңме ни? 7. Мөһәбәт йорттар эйәһе Ирам халҡы менән? 8. Уның шикелле нәмәләр тирә-яҡ илдәрҙә яһалмағайны. 9. Һәм үҙәндәге ҡаяларҙы тишкән Ҫәмүд халҡы менән? 10. Һәм ҡаҙыҡтар эйәһе Фирғәүен менән? 11. Улар ҡалаларҙа аҙғынлыҡта сиктән уҙҙылар, 12. һәм унда боҙоҡлоҡто арттырҙылар. 13. Һәм Раббың улар өҫтөнә ғазап афәтен яуҙырҙы. 14. Раббың, ысынлап та, һағалап-күҙәтеп тороусы. 15. Ҡасан Раббыһы кешене һынаһа, уны хөрмәтле ҡылһа, һәм уға ниғмәт күрһәтһә, шул саҡта ул: «Раббым мине хөрмәтләне!» — ти. 16. Һәм ҡасан Раббыһы кешене һынап, уның ризығын сикләһә, ул уаҡытта ул; «Раббым мине кәмһетте!» — ти. 17. Юҡ һәм юҡ! Бәлки һеҙ үҙегеҙ етемде хөрмәт итмәйһегеҙ, 18. һәм ярлыны туйҙырырға өндәмәйһегеҙ. 19. Һәм мираҫты ашап бөтөрәһегеҙ. 20. Һәм байлыҡты сиктән тыш яратаһығыҙ. 21. Юҡ һәм юҡ! Ҡасан Ер киҫәк-киҫәк емерелеп тигеҙләнһә, 22. һәм Раббың килһә, һәм фәрештәләр саф-саф булып килһәләр, 23. һәм шул көндө тамуҡты килтерерҙәр, ул көндө кеше иҫенә төшөрөр, әммә был иҫкә төшөрөү уға нимәгә инде? 24. Ул: «Әгәр мин үҙ тормошом өсөн алдан әҙерләгән булһам ине!» — тип әйтер. 25. Ул көндө Уның ғазабы менән һис кем ғазап ҡылмаҫ, 26. һәм Уның бәйләүе менән һис кем бәйләмәҫ. 27. Эй һин, тынысланған йән! 28. Риза булып һәм ризалыҡ алып, үҙ Раббыңа ҡайт! 29. Минең ҡолдарым араһына ин! 30. Минең йәннәтемә ин!
Һылтанмалар[үҙгәртергә | вики-тексты үҙгәртергә]
http://www.falaq.ru/quran/arab/89
Әҙәбиәт[үҙгәртергә | вики-тексты үҙгәртергә]
- Ҡөрьән Кәрим – башҡорт, татар, урыҫ телдәренә тәржемәләр.
- Ҡөрьән Кәрим (транскрипциялар) //мөх. Нурмөхәмәт Сөйәрғолов // - Стәрлетамаҡ, ҡала типографияһы, 2007,609 бит.
- Тәсһилүл бәйән (Ҡөрьән Кәримдең еңеләйтелгән аңлатмаһы), 1-4 томдар – Ҡазан, 2004


text:
Эрнст Исаев Польшаның аграр логистика үҙәктәрен ойоштороу тәжрибәһе менән таныша
Башҡортостан Хөкүмәте вице-премьеры – ауыл хужалығы министры Эрнст Исаев РФ Ауыл хужалығы министрлығы делегацияһы составында эш визиты менән Польшаға юлланды. Республиканың аграр ведомствоһында хәбәр итеүҙәренсә, сәфәр күмәртә-таратыу үҙәктәрен ойоштороу буйынса сит ил тәжрибәһен өйрәнеүгә бәйләнгән.
Республикалағы тауар етештереүселәренең продукцияһы менән таныштырыу, уны рекламалау, айырыуса Рәсәйҙең Бөтә донъя сауҙа ойошмаһына инеүе алдынан, БР Ауыл хужалығы министрлығы өсөн өҫтөнлөклө бурыстарҙың береһе булып тора. Бының өсөн республикала сәнәғәт һәм сауҙа предприятиеларына йөктәрҙе һаҡлау, тейәү-бушатыу эштәре, заказды комплектлау, һатыу алдынан әҙерләү, страховкалау, инвентаризация, йөктәрҙе алып барып еткереү буйынса хеҙмәттәр күрһәтеүсе заманса логистик комплекстар ойошторорға кәрәк. Былар барыһы ла күмәртәләп һатыу итеүсе заманса объекттарҙы артабан үҫтереүгә булышлыҡ итергә, уларҙы булдырыуға инвестициялар йәлеп итеүгә, республиканың аҙыҡ-түлек баҙарының тауар үткәреү инфраструктураһын үҫтереүгә ярҙам итергә тейеш.


text:
Башҡортостан VII «Интурмаркет-2012» Халыҡ-ара туристик күргәҙмәһендә ҡатнашасаҡ
Башҡортостан Республикаһының Эшҡыуарлыҡ һәм туризм буйынса дәүләт комитетында 17-20 мартта Мәскәүҙә үтәсәк VII «Интурмаркет-2012» Халыҡ-ара туристик күргәҙмәһенә әҙерлек эштәре бара. Билдәләп үтергә кәрәк, Башҡортостан был күргәҙмәлә 2006 йылдан бирле даими ҡатнаша.
«Интурмаркет–2012» күргәҙмәһендә республиканың алдынғы туроператорҙары, шифаханалары тәҡдим ителәсәк. Сарала ҡатнашыусылар төбәктең мәҙәни программаһы менән таныша аласаҡ, тип хәбәр иттеләр Дәүләт комитетының матбуғат хеҙмәтенән.
Эске һәм халыҡ-ара баҙарҙарҙа республиканың туристик продуктын тәҡдим итеү маҡсатында Башҡортостандың барлыҡ туристик потенциалын күрһәтеү, шулай уҡ ситтән килеү туризмын үҫтереү, туристар һанын арттырыу республика делегацияһының төп маҡсаттары булып тора.
Ойоштороусылар билдәләүенсә, быйыл киләһе илдәр күргәҙмәлә ҡатнашырға теләк белдергән: Төркиә, Греция, Венгрия, Польша, Норвегия, Мысыр, Марокко, Тунис, Кипр, Корея, Италия, Чехия, Испания, Доминикан Республикаһы, Куба, Ҡытай, Таиланд, Малайзия, Финляндия, Камбоджа, Палестина, Үзбәкстан, Монголия, АҠШ. БДБ илдәре – Белорусь, Ҡаҙағстан, Молдованың ҡатнашыуы ла ҡыҙыҡлы булмаҡсы.
Күргәҙмә сиктәрендә сараларға бай эш программаһы көтөлә, семинарҙар, конференциялар, презентациялар, хөкүмәт-ара осрашыуҙар һәм туризм өлкәһендә хеҙмәттәшлек итеү тураһында документтарға ҡул ҡуйыу ойоштороласаҡ.


text:
Башҡортостанда тораҡ пункттар урман янғындарына әҙерлеккә тикшереләсәк
Республика Йортонда ведомство етәкселәре ҡатнашлығында урман янғындары буйынса кәңәшмә үтте. Уны БР Хөкүмәтенең Премьер-министры урынбаҫары Юрий Пустовгаров алып барҙы. Төбәктең янғын хәүефһеҙлегенә әҙерлеген тикшереү өсөн республикаға Рәсәй Ғәҙәттән тыш хәлдәр министрлығының Волга буйы төбәк үҙәге вәкилдәре килде. Тикшереү 2011 йылдың 24 мартынан 26-һына тиклем үтәсәк.
— Беҙ барыбыҙ ҙа үткән йылды яҡшы хәтерләйбеҙ. Республикала башҡа төбәктәрҙәге кеүек ҡурҡыныс янғындар булмаһа ла, бөтәбеҙ ҙә эшебеҙҙең ҡатмарлы яҡтарын беләбеҙ. Ҡайһы берҙә төпкөл ауылдарға барып етергә мөмкинлегебеҙ юҡ. Урмандарыбыҙҙың торошо ла беҙ теләгәнсә яҡшы түгел, ағастар араһының ҡыйҙан таҙартылмауы ла янғындарға булышлыҡ итә, — тине Юрий Пустовгаров. — Ҡотҡарыусыларыбыҙҙың урманда янғын һүндереү буйынса тәжрибәһе бар, улар техника һәм вертолеттар ҡулланып, Нижегородка өлкәһендәге хеҙмәттәштәренә ярҙам итте. Республика хеҙмәттәренә дәғүәләр юҡ, шулай ҙа ғәҙәттән тыш хәлдең теләһә ҡайһы урында сығыуы мөмкин икәнен аңларға кәрәк.
Быйыл тупраҡта дым запасы нормала тиерлек, тип белдерҙе вице-премьер, ҡоролоҡ көтөлмәй, шуға күрә янғынға бәйле хәл проблемалы булып күренмәй. Шулай ҙа превентив саралар күреләсәк. Ял йорттарын һәм баҡсасылыҡ ширҡәттәрен иҫәпкә алмағанда, Башҡортостанда 288 тораҡ пункты урман эсендә ултыра йәки урман массивы янында урынлашҡан.
— Бындай ауылдарҙа урмандан минераллаштырылған һыҙат менән кәртәләнергә кәрәк. Хәбәр итеү системаһы ла талап ителә, — тине РФ Ғәҙәттән тыш хәлдәр министрлығының Волга буйы төбәк үҙәге начальнигы урынбаҫары Владимир Яменков. — Урман янғындары сығыуы Тәбиғәттән һәм кеше факторынан тора. Тәбиғәткә сыҡҡанда, компания менән ял иткәндә һәр беребеҙ шәхси яуаплылыҡ хаҡында онотмаһаҡ ине.


text:
Фото:
Салауат ҡалаһы хакимиәте башлығы итеп Фәрит Ғилманов тәғәйенләнде
Фото:
22 апрелдә Салауат ҡалаһы ҡала округы Советы ултырышы булды, унда Салауат ҡалаһы хакимиәте башлығын тәғәйенләү тураһындағы мәсьәлә ҡаралды.
Конкурс һөҙөмтәләре буйынса был вазифаға контракт буйынса Фәрит Ғилманов тәғәйенләнде.
Белешмә өсөн. Фәрит Фәррәх улы Ғилманов 1976 йылдың 8 февралендә Ишембай районының Ҡыҙыл Октябрь ауылында тыуған. Рәсәй Эске эштәр министрлығының Санкт-Петербург янғын хәүефһеҙлеге институтын, Рәсәй Ғәҙәттән тыш хәлдәр министрлығы Дәүләт янғынға ҡаршы хеҙмәтенең Санкт-Петербург университеты адъюнктураһын тамамлаған. Педагогия фәндәре кандидаты.
Хеҙмәт эшмәкәрлеген 1993 йылда БР Эске эштәр министрлығы Дәүләт янғынға ҡаршы хеҙмәте 2-се бүлегенең Салауат ҡалаһындағы 53-сө янғын һүндереү часы начальнигы урынбаҫары булып башлай.
2000 йылдан алып әлегә тиклем Рәсәй Эске эштәр министрлығы Дәүләт янғынға ҡаршы хеҙмәтенең 2-се бүлеге 36-сы янғын һүндереү часы начальнигы булып эшләй.
Рәсәй Ғәҙәттән тыш хәлдәр министрлығы миҙалдары менән бүләкләнгән, ошо уҡ министрлыҡтың “Янғын һағының иң яҡшы хеҙмәткәре” тигән билдәһенә эйә.


text:
Йәрмәкәй районында йәшәүсе етем бала Яңы йылды үҙ фатирында ҡаршы аласаҡ
Суд приставтары хеҙмәткәрҙәре ярҙамында Йәрмәкәй районында йәшәүсе етем бала Яңы йылды үҙ фатирында ҡаршы аласаҡ. Яңыраҡ Федераль суд приставтары хеҙмәтенең Башҡортостан Республикаһы буйынса идаралығының Йәрмәкәй район суд приставтары бүлегенә суд ҡарары йүнәлтелгән. Уға ярашлы, урындағы хакимиәт 19 йәшлек етем өсөн фатир бүлергә тейеш.
Ведомствоның матбуғат хеҙмәтенән хәбәр итеүҙәренсә, чиновниктар суд ҡарарын ваҡытында үтәгән: декабрь башында уҡ егет ике бүлмәле фатирҙан асҡыс алған.
«Торлаҡ алырға ярҙам иткәндәре өсөн Йәрмәкәй район суд приставтары бүлеге хеҙмәткәрҙәренә рәхмәтемде белдерәм», — тине өй туйлаусы егет. Уның һүҙҙәренсә, закон кешеләренең намыҫлы хеҙмәте дәүләттең етем балаларҙы иғтибарһыҙ ҡалдырмауын иҫбатлай, һәм ул быға бик шат.
Бөгөнгө көндә егет һөнәри техник училищела белем ала. Тиҙҙән ул ашнаҡсы буласаҡ.


text:
Баш ҡалала «Алтын битлек» фестивале үтәсәк
Өфөләге белем биреү учреждениеларының театр коллективтары 22 мартта «Алтын битлек» ҡала конкурсының төп призы өсөн көс һынашасаҡ.
Ижади бәйге өс төркөм буйынса (6-9; 10-12; 13-16 йәштәгеләр) үткәрелә. Һәр райондан иң күбендә өс заявка ҡабул ителә. Йәмғеһе биш номинация ҡаралған. Улар – драма спектакле; ҡурсаҡ спектакле; музыкаль спектакль; пластик спектакль; театраль миниатюралар.
Конкурс йомғаҡтары буйынса лауреаттар, номинацияларҙа еңеүселәр һәм иң яҡшы актерлыҡ эштәре билдәләнәсәк.
Конкурс Өфөнөң 26-сы урта дөйөм белем биреү мәктәбендә үтә. Башлана – 10 сәғәттә.
Фестивалде ойоштороусылар булып Өфө хакимиәтенең Мәғариф идаралығы, Совет районының «Глобус» балалар ижады үҙәге сығыш яһай.
Тулыраҡ мәғлүмәт алыу өсөн телефон: 248-48-30.


text:
Башҡортостан август кәңәшмәһенә әҙерләнә
Бөгөн Төҙөлөш, архитектура һәм транспорт министрлығы коллегияһы ултырышында Мәғариф буйынса республика август кәңәшмәһен һәм 2009 йылда һаулыҡ һаҡлау системаһын үҫтереү мәсьәләләре буйынса республика Советының күсмә ултырышын үткәреүгә тәғәйенләнгән объекттарҙың әҙерлек мәсьәләһе тикшерелде.
Һуңғы йылдарҙа республикала йәнәш урынлашҡан бер нисә районда мәғариф буйынса август кәңәшмәһенә әҙерлек сиктәрендә маҡсатҡа йүнәлешле белем биреү учреждениелары төҙөү һәм реконструкциялау традицияға әйләнде. Быйылғы педсоветҡа ҡарата төҙөүселәргә биш объект төҙөргә һәм берәү реконструкцияларға (Баймаҡ, Йылайыр һәм Хәйбулла райондарында — икешәр) йөкмәтелде. Был маҡсаттарға республика бюджетынан 819 миллион һум аҡса бүленде. Средстволарҙың күп өлөшө үҙләштерелгән дә инде.


text:
Республикала мәктәптәрҙә һәм балалар баҡсаларында аҡса йыйыу буйынса «ҡыҙыу линия» асылды Фото: Олег Яровиков
Республикала мәктәптәрҙә һәм балалар баҡсаларында аҡса йыйыу буйынса «ҡыҙыу линия» асылды
Республикала мәктәптәрҙә һәм балалар баҡсаларында аҡса йыйыу буйынса «ҡыҙыу линия» асылды Фото: Олег Яровиков
ӨФӨ, 2016 йыл, 6 сентябрь. /«Башинформ» мәғлүмәт агентлығы, Эльмира Сабирова/.
Башҡортостанда ата-әсәләр мәктәптәрҙә һәм балалар баҡсаларында аҡсаны законһыҙ йыйыу тураһында хәбәр итә ала. Был аҙнала республика Мәғариф министрлығында «ҡыҙыу линия» эшләй башланы. Дүшәмбе — йома иртәнге сәғәт 9-ҙан киске 6-ға тиклем ведомство белгестәре (347) 218-03-28 телефоны буйынса ата-әсәләрҙән шылтыратыуҙар ҡабул итә. Төшкө тәнәфес — көндөҙгө сәғәт 1-ҙән 2-гә тиклем.
Башҡортостан юлдаш телеканалындағы «Власть яуап бирә» тапшырыуында мәғариф министры Гөлназ Шафиҡова бының миҙгелле күренеш булыуын билдәләне.
«Әле дәреслектәр, май аҙағында ремонт өсөн аҡса йыйыуға зарланалар. Был ирекле рәүештә булырға тейеш һәм ошо мәсьәләләрҙе класс сәғәттәрендә түгел, айырым әңгәмәләрҙә тикшерергә кәрәк. Статистика буйынса, кешеләр йышыраҡ аҡса йыйыуға түгел, улар менән айырым һөйләшмәгәндәре өсөн зарлана».


text:
Фото:
Баш ҡаланың Октябрь районы ветерандары өсөн Өсөнсө быуын халыҡ университеты асыласаҡ
Фото:
Ҡала Советы депутаты Светлана Николаева Өфө ҡалаһы Октябрь районы ветерандары менән осрашты. Сара «Юлаевсы» үҫмерҙәр клубында үтте, тип хәбәр иттеләр Өфө ҡала Советының матбуғат хеҙмәтенән.
Ветерандар үҙҙәрен борсоған төрлө мәсьәләләрҙе ҡуҙғатты. Тәү сиратта, уларҙы микрорайонда алып барылған төҙөлөш эштәре хафаға һала. Яңы йорттар төҙөгәндә балалар майҙансыҡтары, ағастар зыян күрмәһен, тип борсола ветерандар. Шулай уҡ ололар бындай осрашыуҙарҙың улар йәшәгән урынға яҡын булған үҙәктәрҙә үткәрелеүен теләне.
Депутат, үҙ сиратында, ветерандарҙың тормошон ҡыҙығыраҡ итеү, яҡшыртыу буйынса айырым тәҡдимдәре менән бүлеште. Һүҙ микрорайон халҡы өсөн Өсөнсө быуын халыҡ университетын асыу хаҡында бара. Өлкән кешеләрҙе шулай уҡ Өфө буйлап экскурсиялар ҙа ҡыҙыҡһындыра. Уларҙың был теләген депутат хупланы.
Светлана Николава һүҙҙәренсә, бындай экскурсияларҙы үткәреү мөмкинлеге бар һәм алдағы арала улар мотлаҡ ойоштороласаҡ.
— Әлеге беҙҙең осрашыу – бик яҡшы башланғыс. Бындай саралар матур йолаға әүерелергә тейеш, — тине Светлана Николаева.


text:
Тәжрибәле юристан һорағыҙ
Шишәмбе, 28 сентябрҙә, "Версия Башкортостана" социаль-хоҡуҡи аҙналығында сираттағы “ҡыҙыу линия” үткәрелә. 15-00 — 17-00 сәғәттәрҙә телефон аша Өфө адвокаты Дамир Исмәғилев консультациялар бирәсәк.
Хеҙмәтләндереү тулыһынса бушлай, һәм быға мохтаж булыусылар барыһы ла мөрәжәғәт итә ала. Ни бары (347) 272-79-16 һандарын йыйырға кәрәк.
Хәтерегеҙгә төшөрәбеҙ был даими рубрика. Граждандар менән туранан-тура аралашыу айына ике тапҡыр – һәр икенсе һәм дүртенсе шишәмбе көндәрендә үтә. Үрҙә күрһәтелгән телефон буйынса шылтыратып, квалификациялы юрисҡа үҙегеҙҙе ҡыҙыҡһындырған һорауҙы бирегеҙ. Был ике сәғәт эсендә бирелгән һорауҙарға яуаптар "Версии Башкортостана" гәзитенең яҡындағы һандарында баҫыласаҡ.
Шулай уҡ һорауығыҙҙы гәзиттең 15-се битендә урынлаштырылған купонға яҙып ебәрә алаһығыҙ – яуап гәзиттең “Һеҙҙең хоҡуғығыҙ” ("Ваше право") даими рубрикаһында баҫылып сығасаҡ.


text:
Өфөлә Башҡортостан парламенты ултырышы үтә
Өфөлә БР Дәүләт Йыйылышы – Ҡоролтайҙың 58-се ултырышы үтә. Көн тәртибенә 44 һорау индерелгән. 20-нән ашыу закон проектының аҙаҡҡы уҡыуҙа ҡаралыуы көтөлә. Улар араһында – граждандарҙың мөрәжәғәттәре, киң йәмәғәтселек сараларын үткәреү урындары, БР Йәмәғәт палатаһы, граждандарға юридик ярҙам күрһәтеүгә бәйле закон проекттары. Шулай уҡ «2012 йылға Башҡортостан Респубикаһы бюджеты тураһында»ғы законға индерелгән төҙәтмәләр ҙә закон статусы алырға тейеш.
«Башҡортостан Республикаһының айырыуса һаҡланған тәбиғәт территориялары тураһында»ғы БР законына үҙгәрештәр индереү хаҡында» БР закон проекты өҫтөндә эшләү дауам итәсәк.
Тәүгә депутаттар торлаҡ өлкәһенә бәйле БР закон проекттарын тикшерәсәк. Улар иҫәбендә: «Башҡортостан Республикаһында торлаҡ мөнәсәбәттәрен көйләү тураһында»ғы БР законының 13-сө статьяһына үҙгәрештәр индереү хаҡында», «Башҡортостан Республикаһында төҙөүселәрҙең (заказсыларҙың) күп фатирлы йорттар төҙөлөшө буйынса үҙ йөкләмәләрен үтәмәүе арҡаһында зыян күргән граждандарҙың хоҡуҡтарын яҡлау буйынса саралар тураһында»ғы БР законына үҙгәрештәр индереү хаҡында».
Бынан тыш, республика парламентының пленар ултырышында БР Дәүләт Йыйылышы – Ҡоролтай депутаттарының 2013 йылдың яҙғы сессияһына закон проекттары буйынса эшмәкәрлегенең яҡынса программаһын ҡарау, шулай уҡ көҙгө сессия буйынса эшмәкәрлеккә йомғаҡ яһау планлаштырыла. Көн тәртибенә түбәндәге һорау ҙа индерелгән: «Башҡортостан Республикаһы Президентының 2013 йылға БР Дәүләт Йыйылышы – Ҡоролтайға Мөрәжәғәтнамәһен тормошҡа ашырыуҙы закондар менән тәьмин итеү буйынса саралар планы тураһында».


text:
Башҡортостанда рус теле буйынса берҙәм дәүләт имтиханынан уртаса балл 60,42-гә тиң
Башҡортостанда рус теле буйынса берҙәм дәүләт имтиханын 26041 кеше тапшырҙы. Минималь сикте, ә ул быйыл 36 балға тиң ине, сығарылыш уҡыусыларының 2,6 проценты, йәғни 676 кеше үтә алманы, тип хәбәр иттеләр БР Мәғариф министрлығынан.
Рус теле буйынса быйыл иң юғары һөҙөмтәгә өлгәшеүсе юҡ, 2011 йылда бер генә уҡыусы имтиханды йөҙ балға тапшырғайны. Имтихан йомғаҡтары буйынса уртаса балл 60,42-гә тиң булды, 2011-ҙә ул 60,00 ине.
Әгәр рус теле буйынса имтихандан икеле алған уҡыусылар математиканы уңышлыраҡ тапшырһа, уларға резерв көнөндә — 20 июндә ҡайтанан тапшырыу хоҡуғы биреләсәк. Математика буйынса БДИ һөҙөмтәләре киләһе аҙнала билдәле буласаҡ.
Рус теле буйынса БДИ өсөн ҡуйылған баһалар менән риза булмауға бәйле аппеляция 15 һәм 18 июндә 9-18 сәғәттәрҙә БР Мәғарифты үҫтереү институты бинаһында (Өфө, Минһажев урамы, 120) үткәрелә.
Апелляцияға ғаризалар үрҙә күрһәтелгән адрес буйынса вестибюлдә 13-15 июндә (9-18 сәғәттәрҙә, шулай уҡ 18 июндә 9-17 сәғәттәрҙә) 1АП формаһы буйынса йәки ошо уҡ форма буйынса тәүлек әйләнәһенә (һөҙөмтәләр мәктәптә иғлан ителгәндән һуң) apellyacia@mail.ru электрон почтаһына ҡабул ителә (18 июндә иртәнге 08.00-гә тиклем, һуңлап килгән ғаризалар ҡаралмаясаҡ).


text:
Фото:
Башҡорт композиторҙары музыкаһы Санкт-Петербургта Академия капеллаһы сәхнәһенән яңғыраясаҡ
Фото:
«Башҡортостан музыканттары — Cанкт-Петербургҡа» — 29 майҙа Санкт-Петербургтың Дәүләт академия капеллаһында үтәсәк концерт шулай тип атала. В.В.Андреев исемендәге Дәүләт академия рус оркестры Петербург тамашасыһын Рәсәй халыҡтарының музыкаль мәҙәниәте менән таныштырыу традицияһын дауам итә.
Был юлы оркестрҙың ҡунаҡтары — Рәсәйҙең атҡаҙанған һәм Башҡортостандың халыҡ артисы Рәмил Ғәйзуллин (башҡорт халыҡ инструменттары ҡурай менән ҡумыҙ), Башҡортостандың халыҡ артисы Вәхит Хызыров (тенор, башҡорт халыҡ йырҙарын башҡарыусы) һәм композитор Нур Дауытов. Улар ҡатнашлығында Андреев оркестры башҡорт һәм рус халыҡ музыкаһын, шулай уҡ рус һәм башҡорт композиторҙары әҫәрҙәрен башҡарасаҡ.
Концерт Санкт-Петербург Көнөнә, шулай уҡ Башҡортостанда көтөлгән мөһим ваҡиғалар – III Бөтә донъя башҡорттары ҡоролтайына һәм Республика Йылына арнала.


text:
Фото:
Иглин районында – Урындағы үҙидара хеҙмәткәре көнө
Фото:
Иглин районында бөгөн беренсе тапҡыр Урындағы үҙидара хеҙмәткәре көнө билдәләнә. Муниципаль хеҙмәткәрҙәрҙең һөнәри байрамын билдәләү тураһында ҡарар район Советы менән 2010 йылдың майында ҡабул ителгән.
Район үҙәге – Иглин ауылында тантаналы йыйылыш үтәсәк, унда урындағы власҡа ҡараған бар муниципалитеттарҙың хеҙмәткәрҙәре, район Советы депутаттары, ауыл старосталары йыйыласаҡ. Улар эштәргә йомғаҡ яһаясаҡ һәм урындағы үҙидара үҫешенең көнүҙәк мәсьәләләре буйынса фекер алышасаҡ. Муниципалитеттарҙың иң яҡшы хеҙмәткәрҙәре Иглин районы хакимиәте башлығының Маҡтау грамоталары һәм Рәхмәт хаттары менән наградланасаҡ. Тантаналы йыйылыштан һуң уның ҡатнашыусылары алдында райондың иң яҡшы ижади коллективтары сығыш яһаясаҡ.
Әйткәндәй, муниципалитеттарҙың бар хеҙмәткәрҙәре лә йыйылышта бер төрлө формала буласаҡ. Берҙәм эш формаһын ҡабул итеү инициативаһы менән Иглин районы хакимиәте башлығы, «Башҡортостан Республикаһы муниципаль берәмектәр Советы» ассоциацияһы рәйесе Ришат Исхаҡов сығыш яһағайны.
«Башинформ» агентлығына район Советы секретаре Татьяна Никифорованың хәбәр итеүенсә, Иглин районы Советы ҡарары буйынса Урындағы үҙидара хеҙмәткәре көнө 7 июлдә билдәләнә. Шулай ҙа Башҡортостан Республикаһы муниципаль берәмектәр Советы муниципаль власть хеҙмәткәрҙәренең һөнәри байрамын апрелдә үткәрергә тәҡдим иткәнгә күрә, был датаның үҙгәртелеүе лә ихтимал.


text:
Силәбелә Яңы йылды башҡортса ҡаршылайҙар
Силәбе өлкәһенең Ш.Бабич исемендәге башҡорт һәм татар әҙәбиәте китапханаһында Яңы йылды ҡаршылауға арналған кисә үтте. Китапханала ойошторолған башҡорт телен өйрәнеү буйынса курстарға йөрөгән һәр кеше туған телендә Яңы йылды ҡайҙа һәм нисек ҡаршылаясағы хаҡында һөйләне.
Ҡатнашыусылар араһында башҡорт телендә иң яҡшы ҡотлауға үҙенсәлекле ярыш ойошторолдо. Кисәгә килгән Ҡыш Бабай уларҙы иғтибар менән тыңлап, һәр береһенә бүләк тапшырҙы.
Сара күңелле уйындар, конкурстар менән байытылды. Байрам күмәкләп сәй эсеү менән тамамланды, тип хәбәр иттеләр Силәбе өлкәһенең «Башҡорт Ҡоролтайы» йәмәғәт ойошмаһынан.


text:
Фото:
Латвия башҡорттары һабантуй байрамын уҙғарҙы
Фото:
ӨФӨ, 2015 йыл, 8 июнь. /«Башинформ» мәғлүмәт агентлығы, Арина Рәхимҡолова/.
Уҙған ял көндәрендә Ригала милли байрам — һабантуй үтте. Ойоштороусылар булып «Латвия башҡорттары ҡоролтайы» һәм Латвия татарҙарының «Иҙел» ойошмаһы сығыш яһаны. «Салауат Юлаев» Балтик халыҡ-ара үҙәге башҡорт ихатаһын ҡорҙо һәм Башҡортостан Республикаһының презентацияһын тәҡдим итте.
Һабантуйҙы ойоштороусыларҙы һәм унда ҡатнашыусыларҙы Рәсәйҙең Латвиялағы илселеге, Башҡортостандың ЮНЕСКО эштәре буйынса комитеты, Рига Думаһы, Латвияның милли-мәҙәни ойошмалар ассоциацияһы вәкилдәре сәләмләне. Байрамға эшҡыуарҙар, журналистар, билдәле йәмәғәт эшмәкәрҙәре килде. Латвияның башҡорт, татар, яҡут, немец, һинд, грузин, йәһүд, украин, белорус диаспоралары етәкселәре һәм артистары һабантуйҙа ҡатнашыусыларҙы ҡотлап ҡына ҡалманы, шулай уҡ концертта сығыш яһаны.
Татарстандан килгән йәш артистарҙың да сығышы йылы ҡабул ителде. Латвияның милли-мәҙәни ойошмалар ассоциацияһы йортоноң байрамса биҙәлгән биләмәһендә йыр-бейеү, уйын-көлкө көноҙоно тынманы.
Һәр кем һабантуйҙа ҡатнашыусылар бешергән һыйҙан ауыҙ итә алды. Өҫтәлдә милли ризыҡтар ҙа бар ине. Байрам сәк-сәк һәм баллап сәй эсеү менән тамамланды.
Байрамға килеүселәр тыуған Башҡортостанына ҡайтҡандай булды, тип һөйләне Башҡортостандың Латвиялағы ЮНЕСКО эштәре буйынса комитеты вәкиле Рина Хәмитова.